«Pertsona batek jakin behar du noiz bukatzen den bere zigorra. Baina espetxealdi iraunkor berrikusgarriaren kasuan, zigortuak ez daki noiz arte duen kondena. Ulertutzat ematen da pertsonaren heriotza dela azken eguna». Paz Frances Lekunberri ezkor mintzo da azken bortz urteotan espetxealdi iraunkor berrikusgarriak eman duenaz: Espainiako Auzitegi Gorenak hamalau kondena ezarri ditu jada -Euskal Herriko biktima edo delitugileekin lotuak dira horietako hiru- eta bertze ugari bidean dira: «Zabaldu egin nahi dute».\nDuela jada bortz urte bozkatu zuten legea Espainiako Kongresuan, ez eztabaida gutxirekin. PP Alderdi Popularrak bultzatu zuen neurria, zigor kodearen erreformaren barnean. Oposizioa kontra zuen, eta legelari ugari ere neurriaren aurka agertu ziren hasieratik, legeari helegite bat jartzeraino: «Gaur egun, oraindik Auzitegi Konstituzionalean katramilatuta segitzen du helegiteak», azaldu du Francesek.\nNUPeko irakaslea eta zigor zuzenbidean aditua da Frances, eta oso kritiko mintzo da espetxealdi iraunkor berrikusgarriari buruz: «Konstituzioaren aurka doa arrunt, eta urratu egiten ditu tratu eta zigor krudel, anker edo umiliagarrien debekua eta duintasun printzipioa». Izan ere, mugarik ez dauka kondenak. «Berrikusi ahal izan arren, bizitza osorako da». Vicenta Cervello Donderis zigor zuzenbideko katedradunak ere arazo bera ikusten dio neurriari: mugagabea eta zehaztugabea dela. «Badaude adierazleak azaltzen dutenak zer egin behar den zigorra buka dadin, baina ez dago hori gertatu ahal izateko bermerik».\nEspainiakoan ez bezala, Frantziako legedian jasota dago, hitzez, biziarteko zigorra. Praktikan, ordea, oso hurbil daude biak, Maritxu Paulus Basurko abokatuaren ustez: «Arrunt konpara daitezke». Cervellok dioenez, funtsean terminologia kontu bat baino ez da. «Biziarteko zigorra berez ez da existitzen Europan: izen hori daukan lekuetan ere berrikusteko epe bat izaten du. Baina, hain justu, epe horietan eta baldintzetan daude aldeak».\nFrantzian 1981etik dago biziarteko zigorra -heriotza zigorra ordezkatzeko jarri zuten-, baina, epe batzuk pasatuta, presoak baldintzapeko askatasuna eska dezake. Paulusek nabarmendu du, halere, kartzelatik aterata ere zigorrak segitzen duela. «Mugarik gabeko zigor bat da. Teorian, ez zara sekula libre izanen, baina baldintzapeko askatasuna eskatzeko aukera ematen dute».\nLeku batean zein bertzean, epeetan eta baldintzetan dago gakoa. Espetxealdi iraunkor berrikusgarriak, hain zuzen, kondena berrikusteko aukera ematen du, baina ez presoak espetxean 25 urte igaro baino lehen: «Epe ezberdinak jartzen dira, delituen arabera», azaldu du Francesek. 25, 28, 30 eta 35 urtera artekoak dira.\nBaina denbora hori pasatzea ere ez da aski: «Berrikuste mekanismoa erabili ahal izateko, presoak hirugarren graduan egon behar du, ateratzeko baimenak eduki, eta bere aldeko birgizarteratze pronostiko bat izan». Hainbertze urte espetxean pasatu dituen batentzat, ez da kontu erraza: «Orokorrean preso batek ezin du irteera baimenik eskatu zortzi edo hamabi urtera arte, baina, kondena hain luzea denean, materialki ezinezkoa da baimenak lortzea». Hala uste du Cervellok ere: «Zaila da pentsatzea halako delituak egin dituen pertsona bati hirugarren gradua emanen diotela».\nBerrikuspenak, izatekotan, presoaren osasun arazoei loturik emanen direla uste du Francesek, gaur egun ere hala egiten baita: «Askotan askatzen dituzte presoak hil baino hilabete batzuk lehenago». Askatasuna lortuta ere, dena den, ez da sekula izanen erabatekoa: «Epeak eta baldintzak beteta ere, beti egonen da estatuaren kontrolpean eta haren menpe, ateratzen den erregimena baldintzapeko askatasun moduko bat baita», azaldu du Francesek.\nFrantziar epaileek epe motzagoak jarri ohi dituzte -haien esku dago denborak finkatzea-, baina Paulusek nabarmendu du gero eta luzeagoak jartzen ari direla: «Hamabost urterekin hasi ziren, pasa ziren hemezortzi urtera, gero 22ra, eta gaur egun badaude 30 urteko epeak». Abokatuak azaldu duenez, bertze neurri bat ere gehitu dute duela 25 urtetik hona: «Egiazko bizitza osorako zigorra edo murritzezina». 30 urte preso igaro ondoren baldintzapeko askatasuna eskatzeko baimena galdegiteko aukera ematen du.\nPraktikan baldintzapeko askatzeak lortzen direla azaldu du Paulusek, baina ez kasu guzietan. Jakes Esnal, Frederique Haranburu Xistor eta Ion Parot euskal presoen kasua da: 30 urte daramatzate preso, baina oraindik ez diete eman baldintzapeko askatzerik, egin zituzten delituak «larriak» direlakoan. Zentzurik ez duela dio abokatuak: «Kontraesanezkoa da, zeren eta kondenak bi helburu baititu: zigortzea bai, baina baita gizarteratzea ere. Eta duela 30 edo 40 urte egindakoengatik preso mantentzea kondenari daukan esanahia kentzea da». Ez baitu gizarteratzeko neurririk.\nHainbertze denboraz itxita egotea kaltegarria dela ohartarazi du Francesek: «Frogatua dago itxitura espazioek, denbora oso luzean -bereziki 15 urtetik aitzinera-, lortu nahi den helburuaren kontrakoa lortzen dutela». Alegia, ez dutela presoa gizarteratzen. Francesek gaitzetsi du horretarako neurririk ere ez dagoela, eta, beraz, zigor horiek zigor huts baino ez direla bilakatzen: «Zer egin behar du estatuak 35 urtez preso egon den pertsona batekin? Ez dute pentsatu horretan, eta ez dira pentsatzen ari». Halaxe da praktikan, Cervellok dioenez: «Espetxe Erakundeak ez du zirkularrik kaleratu azaltzeko nola bete behar den kartzelan espetxealdi iraunkor berrikusgarria». Kartzelaldi horrek ondorio larriak ditu presoarengan, Francesek gaineratu duenez: «15 urtetik aitzinera, askotariko gutxiagotzeak gertatzen dira; kartzelatzearen efektu psikosomatikoak eta des-sozializatze nabarmen bat».\nPresoari dakarzkion kalteak ez dira gaitzetsi dituzten alde bakarra. Francesek, Cervellok eta Paulusek salatzen dutenez, hain zuzen, halako kondenak ez daude gizarteko kriminalitate tasetan oinarrituta. «Kriminalitatea ez da handitu, eta gainera ez dira oinarritzen lan batzuen gainean non erakusten duten ondorio onak dituela kondenak handitzeak», azaldu du Paulusek. Iritzi berekoa da Cervello ere: «Terrorismorik ez dago jada, eta delinkuentzia arrunteko erailketa delituak ez dira ugaritu, gutxitu baizik. Neurri elektoral bat da, beraz: gizartearen zati baten eskaerei erantzuteko harturikoa».\nFrancesek ere uste du zigorrak bertze zerbaiti erantzuten diola: «Komunikabideek hauspotuta, beldurraren diskurtsora eta zigor handietara jotzen ari dira». Zigortzen diren delitu motak dira horren erakusgarri. Izan ere, orain arte 16 urtez beheitiko adingabeak edo pertsona zaurgarriak hiltzeagatik edota delitu sexualekin lotutako hilketengatik soilik jarri dira kondenak. «Badira bertze delitu batzuk, adibidez, erregearen erailketa edota gizateriaren aurkako krimena, ez daudenak deusetan oinarrituak». Erregearen aurka zenbat delitu zeuden begiratu zuen Francesek, eta kopurua oso txikia dela dio. «Errepresio nahi bat» baino ez du ikusten Paulusek horren guziaren gibelean. «Ari gara metatzen legeak gure eskubideak murriztu eta kontrola areagotu dutenak, eta ez dute segurtasuna bermatzen; egiten duten bakarra da gizartea kontrolatu».\nFrancesek dio juridikoki ere ez dela sostengatzen. «Ez da egia ordena juridikoan ez zegoela zigor nahikorik fenomeno larriei erantzuteko. Aitzinetik ere bazeuden kondena luzeak». Legea bera nola formulatua dagoen, gainera, ez da egokia, haren ustez. Izan ere, Zigor Kodeak bi hilketa mota bereizten ditu: homizidioa -edo giza hilketa- eta erailketa. Erailketa dela ebatzi ohi da nahita eginda izan bada, maltzurkeriaz. Eta 16 urtez beheitiko pertsona bat edo zaurgarria den norbait hilez gero, zuzenean hartu ohi da erailketatzat, pertsona hori babesgabe zegoela aintzat hartzen baita. Bazeuden lehenagotik hori zigortzeko neurriak. «Bi aldiz ari dira zigortzen gauza bera». Eta Francesek deitoratu du horrek ez duela lege oinarririk. Berdin Cervellok: «Ez zegoen premiarik zigor hau ezartzeko».\nAldatzeko esperantza gutxi\nEspainiako Auzitegi Konstituzionalean jarria dagoen helegitea noiz ebatziko duten zain daude Frances eta Cervello. Baina hori askatuta ere, eta Gobernu berriak erranikoak erran, aldaketa handirik ez dute espero: «Neurria indarrean jarrita, oso zaila da gibelera botatzea. Berme gehiagorekin, agian, baina mantendu eginen dute», dio Francesek. Eta beldur da ez ote duten gehiago zabalduko: «Bertze delitu batzuetara zabaltzea erraza da». Bortxaketak egin dituztenen aurka jartzeko proposamenak egon dira, adibidez. Francesek arrisku handia ikusten dio horri: «Ustez emakumeak babesteko jarri nahi dute neurri hori, baina aldi berean ez dute deus egiten berdintasun politikei dagokienez». Ikuspegi feministatik, arriskutsua da halako zigorretara jotzea Cervelloren ustez ere. «Koherenteak izan behar dugu: ez badugu halako zigorrik nahi oro har, genero delituetan eskatzeak ez du zentzurik».\nEz dago soluzio errazik, Francesen ustez: «Gero eta zigor luzeagoetara jotzea iruzur konstante bat da hainbertze ertz eta sustrai dituen arazo bati errotik, bere osotasunean eta modu konplexuan ez aurre egiteko. Erantzun sinpleek ez dute balio». Delitugileek jokatzen duten moduan ez jarduteko eskatu dio justiziari: «Herritar gisa, exijitu dezakegun bakarra da estatuak ez dezala jokatu kriminal baten gisan, pertsona bat heriotzara kondenatuta».


Azido poliaspartikoaren prezioak, salmentak - erosi azido poliaspartikoa hornitzaileak medicinerawmaterials.com webgunean\nKASU EZ: 25608-40-6\nFormula molekularra: (C4H7NO4) x\nPisu molekularra: 133.102\nDeskribapena Azido poliaspartikoari buruz CAS 25608-40-6\nIoi ez-organiko eta organikoen propietate anitz barreiatzeko bikaina da, biodegradagarria izan daiteke toxikoak ez diren material gisa, ura tratatzeko agentea oso aproposa da.Poli (aminoazidoa). ura tratatzeko agentea bereziki baliotsua da. Azido aspartikoa, mikroorganismoek degradazioaren egonkortasuna eta eraginkortasuna erabili ondoren, azken produktuaren onddoak ez dira kaltegarriak ingurumenarentzat. kaltzio karbonatoaren eta kaltzio fosfatoaren eskala eratzea.Dosi orokorra 0.2-2 mg / kg da, kaltzio karbonatoaren eskala inhibitzeko tasa% 100era irits daiteke.\nAzido poliaspartikoa azido aspartikoa funtsezko osagai gisa duen aminoazido batetik lortzen da, substantzia handirik sortzea ekarri gabe.\nMesedez, edozein momentutan interesatzen bazaizu Azido poliaspartikoa.\nJakin nahi baduzu Azido poliaspartikoa prezioa, deitu bezeroarentzako arreta zerbitzura +86 592 5365887 edo bidali posta elektronikoa helbide honetara [posta elektroniko bidez babestua].


Covid-19ak eragindako kolektiboentzako laguntza emozionala eskura | OsatuBerri\nCovid-19ak eragindako kolektiboentzako laguntza emozionala eskura\nOsakidetzak programa bat atondu du COVID-19ak eragindako paziente, senide eta profesionalei laguntza psikologikoa emateko. Ospitaleetan nahiz anbulatorioetan jarri da martxan, eta osasun mentaleko profesionalek ematen dute zerbitzua.\nEz da batere samurra COVID-19aren aurkako borrokan lehen lerroan egotea, ez birusa duenarentzat, ez gaixoak sendatu nahi dituenarentzat, ez senidea kinka larrian ikusten duenarentzat. Oso egoera gogorrak dira, mingarriak, psikologikoki nekea eta estres handia eragiten dituenak. Euskal Herrian gaitzaren lehen kasuak atzeman zirenetik urtebete baino gehiago igaro eta gero, ezin uka daiteke bidaia neketsua eta astuna izaten ari dela. Larritasun horretaz jabetu ziren aspaldi Osakidetzan, eta, ondorioak leuntzeko, pazienteei, senideei eta profesionalei egoera psikologiko eta emozionala hobetzeko eta indartzeko arreta berezia eskaintzen diete, Laguntza emozionala izeneko programaren bitartez.\nProgramak bi esparru ditu: ospitalea eta anbulatorioa. Ospitalekoa COVID-19ak jotako pazienteentzako, senideentzako eta beraiekin lan egiten duten profesionalentzako laguntza da. Eta anbulatoriokoa, batetik, gaitza duten gaixoei eta haien senideei zuzendua da, hau da, ospitalizatuta ez dauden edo inoiz egon ez diren baina, halere, afektazio psikiko handia dutenei; eta bestetik, anbulatorioko eta lehen mailako arretako profesionalei ere bai. Alvaro Iruin Gipuzkoako Osasun Mentaleko Sareko zuzendari-gerenteak azaldu du hasieratik bazekitela noiz edo noiz beharrezkoa izango zela horrelako programa bat. Dioenez, COVID-19aren gaitzak osasun mentalean izan duen eragina lehen olatutik antzeman zen, baina eragina nabarmenagoa izan da hirugarren eta laugarren olatuetan. Langileek, adibidez, oso egoera zailean jardun dute, testuinguru gogorrean, eta horrek guztiak zuzen eragin die. «Bibliografian irakurrita geneukan laguntza emozionalaren beharra etorriko zela, eta hasieratik ikusi genuen lan handia egin beharko zela, batez ere lehenengo olatuan oso momentu latzak bizi izan genituelako: langileak erritmo bizian ari ziren lanean, jendea hil egiten zen, eta psikologikoki hori guztia onartzea kosta egiten da; gainera, baliabideak falta ziren, eta dena antolatu beharra zegoen».\n«PROFESIONALAK TALDE TXIKIETAN BATZEN HASI ZIREN HASIERATIK, ZITUZTEN ARAZOEI BURUZ HITZ EGITEN ETA ARAZO HORIEI NOLA EGIN AURRE GOGOETATZEN»\nJose Martin Zurimendi\nHasieran, profesionalak talde txikietan\nPandemiaren hasiera gogorra gertutik ikusi zutenetako beste bat Jose Martin Zurimendi izan zen, Barrualde-Galdakaoko ESIko Psikiatriako zerbitzuburua. COVID-19aren lehenbiziko kasuak Araban atzeman ziren, eta oso denbora gutxian «indar handiz» ailegatu zen gaitza Galdakao-Usansoloko Ospitalera. Zurimendik gogoratzen du profesionalak talde txikietan batzen hasi zirela, eta ariketak egiten: «Aireztatze emozionala esaten dioguna egiten hasi ziren, zituzten arazoen gainean berba egiten eta arazo horiei nola egin aurre gogoetatzen». Horrez gain, «erlaxatzeko, estresa kontrolatzeko, autozainketa lantzeko eta mindfulness-ari lotutako hainbat teknika landu zituzten». Gerora, beste ospitale batzuetan ere hasi ziren antzeko ariketak egiten. Hori ikusita, gomendioak eta jarduerak biltzen zituzten dokumentu batzuk ondu eta publiko egin zituzten, gaixoek, senideek, zaintzaileek nahiz osasun-profesionalek erabiltzeko.\nBigarren olatuan, aldaketak\nZurimendik aldea nabaritu du hasieratik gaur egunera. Bere esanetan, hasieran agerikoa zen norbera kutsatzeko beldurra, baina uda aldean dena normalizatuz joan zen eta tentsioa jaitsi zen: «Hainbat ikerketa egin genituen, eta, besteak beste, ikusi genuen jendeak ez ziola hainbesteko beldurrik bere burua kutsatzeari, senideak edo ingurukoak kutsatzeari baizik. Horregatik, ospitaleak lasaiago egon arren, beste olatu bat zetorrela entzuten genuenez, martxan jarri ginen berriro ere». Bere ustez, «bigarren olatuan presioa igaro da lehen mailako arretan izatetik ospitaleetan izatera».\n«ESKU-HARTZEA MUGATUA IZAN BEHAR DA, PUNTUALA, BATEZ ERE ESPARRU PSIKOLOGIKOAN KOKATUA»\nHasierako olatutik bigarrenera izandako aldaketez galdetuta, Iruinek nabarmendu du asistentzian gertatu dela aldaketarik handiena: «Lehen olatutik bigarrenera asistentziaren pisua aldatu da. Lehen olatuan, pandemiaren ondorioak ospitale-eremuan pairatu ziren gehienbat, gainezka egon zirelako. Horrela, jendea kontu handiagoz hasi zen osasun-sistemara joaten, kontu larriengatik baino ez, badaezpada, ez baitzegoen informazio askorik. Orain presio hori txikiagoa da; herritar gehiago erasanda daudenez, pertsona gehiago joaten dira familia medikuarengana. Beraz, aldaketa bat gertatu da: presioa gehiago handitu da osasun-zentro eta anbulatorioen eremuan».\nEgoerara egokitzeko laguntza puntuala da\nSintomei buruz galdetuta, Iruinek nahiago ditu «aldarteari lotutako emozio» gisa izendatu: nekea, antsietatea, larritasuna, loari lotutako arazoak, interes falta… Hortik abiatuta, berak uste du hurrengo pausoa izan behar dela autoebaluazio eta autoikaskuntzarako formatuak nola diseinatu pentsatzea, nola erantzun horri, nola prestatu jendea eguneroko bizimodurako. Autozaintzari buruzko gidaliburu dezente argitaratu dira, baina Iruinek argi utzi nahi du hori ez dela nahikoa: «Horregatik daukagu oraindik telefono-bidezko laguntza, betiere bi premisa garrantzitsurekin: batetik, argi izan behar dugu laguntza eskatzen duten profesionalak ez direla paziente psikiatrikoak, zeren oinarrian soilik gertatu zaie egoera zail bat pasatzen ari direla eta kosta egiten zaiela egoera horretara beren kabuz egokitzea; eta bestetik, esku-hartze mugatua izan behar da, puntuala, eta batez ere esparru psikologikoan kokatua, oso kasu gutxitan behar izaten baita tratamendu farmakologikoa».\nEzin ahaztu gazteak eta adinekoak\nZurimendik gazteengan eta adinekoengan jarri nahi izan du fokua: «Gazteek oso gaizki pasatu dute. Haientzat ezinbestekoa da harremanak izatea, euren pertsonalitatea garatzeko modu bat delako. Gazteengan patologia batzuk areagotu egin dira, eta beste batzuk jaitsi. Droga eta alkohol kontsumoak gora egin du, eta bakarturik egoteak egoera arazotsuak sorrarazi ditu, etxekoen artean, esate baterako. Bestalde, adinekoek ere oso gaizki pasatu dute, tristura izan dute, eta, batez ere, bakarrik sentitu dira».


19 junio, 2021 • GipuzkoaDigital.com\nEuskal enpresen % 80k aurrekontuetan zibersegurtasun-ekintzak egitea aurreikusten du: “Funtsezkoa da sortzen den edozein produktu edo zerbitzuk zibersegurtasuna osagaitzat izatea, tokiko eta nazioarteko merkatuetan lehiatu ahal izateko”, azpimarratu du Cybasqueko presidente den Xabier Mitxelenak.\nBCSCren Liburu Zuriaren datuen arabera (2020), euskal enpresen %80k aurreikusten du zibersegurtasuneko ekintzak egitea euren aurrekontuetan, eta %85ek uste du zibersegurtasun industrialeko inbertsioa handitu egingo dela datozen urteetan. Xabier Mitxelena Cybasqueko presidentearen ustez, “Funtsezkoa da sortzen den edozein produktu edo zerbitzuk zibersegurtasuna osagaitzat izatea, tokiko eta nazioarteko merkatuetan lehiatu ahal izateko. “Zibersegurtasuna funtsezkoa izango da etorkizuneko lehiakortasunean”, azpimarratu du.\nErakundearen lehen hilabeteen balantzean Mitxelenak azpimarratu duenez, “Sektorea elkartzea eta elkarlanean aritzea lortu dugu. Berrikuntzaren, eskaria sortzearen eta nazioartekotzearen arloan ekimen multzo bat egotea, eta ekimen horietan elkarrekin lan egitea. Ziur nago, talentuaren eta ezagutzaren kudeaketaren ikuspegitik, Euskadi erreferentziazko puntua izango dela nazioarteko zibersegurtasunaren esparruan “.\nBestalde, Basque Cybersecurity Centereko zuzendari den Javier Dieguezek dioen bezala, zibersegurtasuna hazkundean dagoen sektorea da, eta “Euskadiko industria tradizionalaren bertikal askotan eginkizun estrategikoa izango du, batez ere bizi duen digitalizazioagatik”.\nIldo horretan, Dieguezek azpimarratu du digitalizazioa aukera dela, segurtasunez aurre egiten zaion neurrian. “Negozio eredua digitalizatzeko segurtasun estrategia argia behar da. BCSCtik lankidetza publiko-pribatua sustatzen dugu, uste baitugu zibersegurtasunaren eskaintzaren garapena – zerbitzuena zein konponbideena – zibersegurtasuneko zerbitzuak eta teknologia eskaintzen duten enpresek gidatu behar duela. Uste dugu Eusko Jaurlaritzak oso eginkizun garrantzitsua duela enpresek helarazten dituzten estrategia eta lehentasun guztiak bideratu eta bultzatzeko “, gaineratu du.


Arteako Udala - Historia\nOrdenantzak eta tasak\nHistoria eta armarria\n1.1. zilarrean bost gari-eskuta baltz sotuer eran ipinita\n1.2. gorrian urrezko palma bat\n1.3. gorrian urrezko gaztelua\n1.4. zilarrean otso ibiltari baltz bi paluan.\n2.1. gorrian zitori horizko gurutzea urrean\n2.2. zilarrean buru bat kapezetearekin, eta ezkerreko alderditik urteten beso bat ezpata bategaz armatuta, berezko kolorean\nAntzina, gizakien ezargunerik handienak Arratia ibaiaren haraneko ardatzean kokatu ziren, Barazar mendia eta Arabako lautadako norabidean. Erdi Arotik aurrera, antzinako "erret bidearen" kontrola eta ibaiaren aprobetxamendua izan ziren tokiko bizitzaren ardatzak, gehi, jakina, elizateko lurretan gauzatu zen nekazaritza eta abeltzaintzako ustiapena.\nBizkaiko Jaurerrian, Arratiko merindadeko eleizatea; parrokia bi ditu eta erregidore fidel batek gobernatzen eban; Gernikako Batzar Nagusietan 61. eserlekua eta botua eban.\nGallona, Ugarte eta Zarroko dorretxe banderizoak. Ugarte eta Zumelzutarrak ziran familia banderizo garrantzitsuenak.\nAzken honeena zan Gazteluko dorretxea eta, orduko ezaugarriak gordeten ez baditu be, oraindino zutik dago. XVII. Mendearen hasieran, Bizkaiko Jaurerriaren erregimendu nagusiko kideen hauteskunde orokorretan Castillo-Elejabeitiak ganboatarren alde egin eban. 1624ko apirilaren 17an Bizkaiko Jaurerriaren Batza Nagusiak, holandar untzien erasoaren bildurrez, Jaurerriaren itsasertz eta portuak gotortzeko erabakia hartu eban eta kapitan ofizialak izendatu zituan uri eta eleizate guztietan. Ortuño de Urizar, bere izeneko oinetxearen jauna izendatu eben Castillo-Elejabeitiako kapitain, baita Dima, Igorre eta Arantzazukoa be. Kapitain eta ofizial izendapen honeek uri eta Jaurerrien arteko gatazkak ekarri zituen; hori dala eta, Felipe IV.a Erregeak, urte horretako azaroan, baliogabetu egin zituan izendapenok.\nAndra Mariara eskeinitako parrokia, baita hamarrenak be berari egokiozan patronu zatigarria zan Castillo-ko dorretxearen jabeak aurkezturiko onuradun abade batek zerbitzatzen eban.\nBere barrutian egozan, XIX mendean, berrogei etxe, euren artean Fortunio Martinez de Zumelzuk eta Maria Iñiguez de Elejabeitia bere emazteak 869. urtean Portu eben Castillo-ko jadanik aipatua; Ugarte, Ugartezaharrako etxeak eta Gallano eta 1190. urtean eraiki zan Bildosola Dorreak.\nGaitera Burdinola bi, errota bi , ur-atseko iturri bat eta Andra Mariaren izeneko baseliza bat eukazan.\nGainerako hogeita hamar etxeak Elejabeitiako parrokiaren elizarteak ziran, zeinaren eliza MiguelDeunarei eskeina egoan. Bere Zerbitzurako, Elejabeitiako oinetxearen jabeak eta Dimako Urizarrekoak zati bardinetan aurkeztutako onuradun bat eukan, bion artean banatu eginaz hamarrenen produktua.\nLehena, Fernan Gonzalez-egaz batera Acinas-eko(931) gatazkean parte-hartu eban Sancho Moro-k Portu eba 827. urtean.\nBaseliza bi, bata Santiagori eta bestea Martin Deunari eskeinia eta elizgizon batek atenditzen eban estola bat eukazan.\nArratia ibaiak errota eta burdinola bana mugitzen ebazan (XIX. Mendea).


Ekonopoloaren lehen kultur jarduera: Emakumeak ikus-entzunezkoetan - REAS EUSKADI\nEkonopoloaren lehen kultur jarduera: Emakumeak ikus-entzunezkoetan\nREAS Euskadik, Bilboko Udalarekin lankidetzan, Ekonopoloaren 2022ko kultur programazioa jarri du abian, laburmetraien proiekzio batekin eta ondoren emakumeen ahalduntzeari buruzko solasaldiarekin.\nMartxoan, borroka feministen hilabetea amaitzeko, ostegunean, hilak 31, 18:30etatik 20:00etara, REAS Euskadiren jarduera berri bati emango diogu hasiera: emakumeak ikus-entzunezkoetan. Ekonopoloaren (Ekonomia Sozial eta Solidarioaren Poloa, REAS Euskadik eta Bilbao Ekintzak koordinatua) jarduera soziokulturalen zikloaren barruan kokatzen da jardunaldia, eta, besteak beste, feminismoari, sexu-aniztasunari, elikadura-subiranotasunari edo kontsumo arduratsuari lotutako 6 jarduera desberdin izango ditugu 2022an zehar.\nLehenengo saio honetan bi film labur proiektatuko dira, Tik Tak Animation eta Al Borde Films sareko bi erakunde bazkidek zuzenduta. Ahobizarra kentzeko Tik Tak Animationen Txotxongiloarekin hasiko gara. Benetako artelana da, stop motion animazio-teknikaren bidez egina, eta egungo gizartean emakumeen askatasunari buruz hausnartzera gonbidatzen gaitu. Film laburraz gain, making off-a ere ikusi ahal izango dugu, hain artisaua den animazio-teknika horrekin trebatzeko. Ondoren, Al Borde Filmseko lankideek 2021eko Goya sarietarako izendatuta izan zen Solo son Peces dokumental laburra aurkeztuko digute. Izendapen horrez gain, film laburrak hainbat sari irabazi ditu hainbat jaialditan, hala nola Zinebi 61 jaialdian. Arabako SEADen Lagunen Elkartearekin elkarlanean egin da, eta Saharako hiru emakume errefuxiaturen istorioa kontatzen digu, baita basamortuan bertan arrain-haztegi bat egiteko proiektu berritzailean izandako esperientzia ere.\nBi dokumentalak amaitzean, solasaldi bat egingo dugu zuzendariekin, Tik Tak Animation-eko Sonia Estevezekin eta Alborde Filmseko Paula Iglesiasekin. REAS Euskadiko Zaloa Pérez-ek dinamizatuko du eztabaida, eta ahalduntzea edo emakumearen askatasuna bezalako gaiak jorratuko ditugu, ikuspegi feminista batetik.\nBaina festa ez da hemen amaitzen. Solasaldiarekin batera, alde batetik, ekonomia solidarioaren pikateko bat egongo da, zero kilometroko produktu ekologikoekin eta, bestetik, Txotxongiloaren erakusketa, film laburrean erabilitako materialak gertutik ikusi ahal izateko.\nEkitaldira joateko, galdetegi erraz hau bete besterik ez duzu egin behar, eta martxoaren 31n, 18.00etan, Ekonopolora etorri (Harrobi plaza 4, 1. Bilbo).\n← Krisi ekosozialerako alternatibei buruzko jardunaldiak → Etorri #PrESStatzen programaren Demo Day-ra eta ezagutu 1. edizioko partaideen proiektuak!


'Marrazkeraz' Marrazkilari Euskaldunon Topagunea, abenduaren 4an Azokan! - 54. Durangoko Azoka - Kulturaren Plaza\n'Marrazkeraz' Marrazkilari Euskaldunon Topagunea, abenduaren 4an Azokan!\nMarrazkilaritza gustoko duzu? Zure irudien bidez Durangoko Azokan parte hartzea gustatuko litzaizuke? Eta marrazki horiek sarean mugitu? Bada, aurtengo Durangoko Azokan horretarako aukera izango duzu, abenduaren 4an ospatuko dugun 'Marrazkeraz' Marrazkilari Euskaldunon Topaguneari esker.\n"Marraztu eta saretu euskaraz!" lelopean, eta sketchcrawl filosofia jarraituz, topaketak goizeko 10:30ean hasiko dira. Plateruena parean elkartu, mapak banatu eta honako lekuak proposatuko dira marrazkiak egiteko:\n- Landako erakustazoka\n18:00etan, Kabi@ gunean elkartu eta topaketaren amaierako hitzordua egingo dugu. Topaketan zehar egindako irudiak proiektatu eta komentatuko dira, horrez gain, sareak marrazkilariei eskaintzen dizkien baliabideez hitz egingo da. Izan ere, gaur egun, analogikoa dena ia une berean digitala bilakatzen da, bi eremu horien arteko ezabatuz eta aurretik pentsaezinak ziren erabilerak sortuz. Horrez gain, sare sozialen bitartez, koadernoaren gainean garatzen den marrazkiak pizkunde berri bat bizi du. Azkenik, sare horien bitartez antolatutako nazioarteko ekimenak ere hizpide izango dira Kabi@ko ekitaldian.\nSaioa koordinatzen Euskalherria's SketchCrawl-eko Gorka Belasko ariko da.\n#marrazkeraz_51DA traolagaz, saria\nHalaber, abenduaren 2tik 4ra arte #marrazkeraz_51DA traolagaz marrazkiak sareratzen dutenen artean, abenduaren 6an Azokan ikusgai egongo den "Francoren bilobari gutuna" antzezlana ikusteko sarrerak zozketatuko dira.\n*Azaleko irudia: Gorka Belasko @txikerretxea erabiltzaileak iaz igotako argazkia.


Peñafielgo gaztelua - Wikipedia, entziklopedia askea.\n41° 35′ 48″ N, 4° 06′ 52″ W / 41.59666667°N,4.11430556°W / 41.59666667; -4.11430556Koordenatuak: 41° 35′ 48″ N, 4° 06′ 52″ W / 41.59666667°N,4.11430556°W / 41.59666667; -4.11430556\nPeñafielgo gaztelua da Espainiako Valladolid probintziako Peñafiel herrian kokaturiko gaztelu bat. Gaztelua muino estu eta luze baten tontorrean eraikia dago, eta, horren ondorioz, itsasontzi batenaren antzeko forma dauka. 1917ko ekainaren 1ean monumentu nazional deklaratua izan zen.\nKokaleku honetan gaztelu bat gutxienez ere X. mendeaz geroztik egon den arren (943. urteko agiri batean jasota agertzen da gazteluaren aipamena), XV. mendean baimendutako berreraikuntza baten emaitza da gaur egun ikus daitekeen eraikina.\nGotorleku honen oinplanoa oso estua eta luzatua da (35 metro inguru zabal, baina 210 metro luze).\nGaztelua bi harresi-lerroz defendatuta dago (bata bestearen barrenean).\nGaztelua Peñafielgo Udalaren jabetzakoa da.\nWikimedia Commonsen badira fitxategi gehiago, gai hau dutenak: Peñafielgo gaztelua\nValladolid probintziako eraikinak\nValladolid probintziako kultura-intereseko ondasunak\nOrriaren azken aldaketa: 7 apirila 2018, 13:55.


Wikiloc | ibilbideak Lapazarra Belagoako aterpetik - Sainte-Engrâce, Aquitaine-Limousin-Poitou-Charentes (France)- GPS track\nLapazarra Belagoako aterpetik\nNondik gertu Sainte-Engrâce, Aquitaine-Limousin-Poitou-Charentes (France)\nBelagoako ingurua ongi ulertzeko toki ezin aproposagoa da Lapazarra mendiko gailurra. Zonaldeko mendi kaxko garrantzitsu gehien gehienak ikusten dira bertatik, eta baita Belagoako bailara bera ere oso osorik.\nBelagoako aterpetik aterata, aldapan behera abiatuko gara lehenik Eskilzarra aldera. Zemeto pasoa edo ataka aurkitu behar dugu, Eskilzarrako lautadaren eskuinaldean. Ataka xelebrea da, estua. Oso ongi markatua dago bidea. Zemetoko ataka hori gurutzatuta, ezkerraldera eginen dugu, eta pagadi zoragarri batean gora igoko gara, GR markak jarraituta. Guk neguaren bukaeran egin genuen, eta zuhaitzak hostorik gabe zeuden; udaberria, uda edota udazkena izanen dira seguruenik garairik aproposenak pagadi hori guztiz gozatzeko. Pagadian barna zeta batzuk eginez igoko gara Lapazarrako gandorraren oineraino. Hemen, GR markak eskuinaldera utziko ditugu, eta gandorrera igoko gara (track-ean puntu hau markatuta dago). Ertza jarraitu besterik ez dago. Ertz hori ez da zaila, ez da eskalatu beharrik, baina eskuinaldera (hegoaldera) amildegia du. Gandorra jarraituta, gailurrera iritsiko gara.\nJaitsieran, igoerako bidea har dezakegu berriro, edo -guk egin genuen bezala- gandorretik jarraitu eta mendiaren ekialdeko muturrera joan. Handik hegoaldera jaitsi aldapa gogor bat hartuta, eta Lapazarrako harresiaren oinetik (hegoaldea) bueltatu GR markak jarraitu igoerako bidearekin berriz bat egin arte.\nGR markak jarraitzeari utzi\nLapazarrako gailurretik bista ikaragarria dago; Belagoa inguruko mendi gehientsuenak ikusten dira.\nKaixo, zure lagunak ibilbide interesgarri hau topatu du Lapazarra Belagoako aterpetik https://eu.wikiloc.com/ibilbide-senderismo/lapazarra-belagoako-aterpetik-17480891 Ondo izan, Wikiloc - Munduko GPS ibilbide eta interesguneak


COVID-19aren agotak - Elhuyar Aldizkaria\nHasiera » Albisteak » COVID-19aren agotak\n2020ko irailaren 29an Berria egunkarian argitaratua\nMendeetan, agotek bereizkeria pairatu zuten: herrietatik kanpo bizitzera behartuta zeuden; arropa eta elementu bereizgarriak nabarmendu behar zituzten; debekatua zuten gainerako biztanleekin ezkontzea; ura aparteko iturrietan hartu behar zuten; leku bereizituan entzun meza; eta, legenarra kutsatzen zutela uste izan zuten garaietan, kanpaitxo bat jo behar izaten zuten, besteak ohartarazteko.\nAgotak aspaldiko kontua badira ere, fenomenoa ez da desagertu. Sifilisaren garaian, putazaleak ziren agotak; hiesarenean, gizon homosexualak eta heroinazaleak; eta COVID-19arenean, gazteak, talde pobretuak (migranteak, langile prekarioak...) eta diagnostikoan positibo emandako edonor.\nMekanismoa berbera da denetan: ezjakintasunaren eta gaixotzeko beldurraren ondorioz, gaixoa edo infektatua bestetzat hartzen da, eta harengandik bereizteko joera agertzen da. Estigmatizazio horrek, ordea, ondorio larriak ditu, bai baztertutako norbanakoarengan, bai gizarte osoan.\nNorbanakoarengan, osasun fisikoan, psikikoan eta emozionalean eragiten du bazterkeriak, eta areagotu egiten da diagnostikoa edo gaitza ezkutatzeko arriskua, baita osasun-zerbitzuetara joatea saihestekoa eta prebentzio-neurriak ez hartzekoa ere. Horrek guztiak dakar zailagoa izatea gaitzaren hedapena kontrolatzea gizartean.\nEstigma, baina, uste oker batetik jaiotzen da: gaixoa edo infektatua nahita edo zerbait gaizki egin duelako gaixotu edo infektatu dela. Eta ez da hala. Gaixotasun infekziosoen hedapenean aldagai ugarik eragiten dute, eta askok ez dute erlazio esturik mikrobiologiarekin edo medikuntzarekin, gizarte-baldintzatzaileekin baizik: ezaugarri demografikoak, osasun-zerbitzuetan arta jasotzeko aukera, soldatapeko lana eta etxebizitza, elikadura, ingurunea...\nThe Lancet aldizkariak argitaratutako txosten batek ere horixe berresten du. Txostenean, bederatzi herrialdek konfinamenduaren ondoren egin duten kudeaketa alderatu dute: Hong Kong, Japonia, Zeelanda Berria, Singapur, Hego Korea, Alemania, Norvegia, Erresuma Batua eta Espainia.\nEgileen arabera, azken bi horiek dira bilakaera okerrena izan dutenak, kudeaketaren akatsengatik eta baliabide-gabeziagatik. Besteak beste, Espainiari egotzi diote neurriak ezartzean ez izatea kontuan irizpide zientifikoak, kasuen jarraipen eskasa egitea, eta osasun-sistema ahula izatea, ZIU gutxirekin.\nHorrez gain, nabarmendu dute Asiako herrialdeak, oro har, hobeto prestatuta zeudela izurri infekzioso bati aurre egiteko, iraganean beste izurri batzuk izan dituztelako eta haietatik ikasi dutelako.\nAre gehiago: Erresuma Batuaren eta Espainiaren bilakaera okerra hamarkada bat baino gehiagoan egindako murrizketen ondorio dela adierazi dute. Eta ez besteak ez direlako jator portatu, edozein herritako ez-jaixetan. Azalpena ez da hain erraza, eta konponbidea ere ez.


Aiko Taldea eta Slow Food Bilbao-Bizkaia, "Km 0 kulturaren" defentsan eta sustapenean - Deia\nAiko Taldea eta Slow Food Bilbao-Bizkaia, "Km 0 kulturaren" defentsan eta sustapenean\n"Slow Food & Dance" bi kultur erakunde horiek lotzeko lema izan liteke\ndeia.eus 09.02.2020 | 14:06\nAIKO TALDEA, SLOW FOOD\nBILBO. Duela hamar urte baino gehiago AIKO Taldea sortu zenetik, dantza eta musika ulertzeko duen modua "Slow Dance" gisa definitu da behin baino gehiagotan, Slow Food mugimenduaren bertsio koreografiko modukoa. Erakunde global hori 1989an sortu zen, tokiko elikadura kulturen eta tradizioen desagerpena prebenitzeko, bizitzeko erritmo azkarren gorakadari aurre egiteko, kontsumitzen diren elikaduren aurreko interes faltaren kontra borrokatzeko, horien jatorria ezagutzeko eta elikadurari buruzko erabakiek inguratzen gaituen munduan duten eraginaz jabetzeko.\nElikadura onaren, garbiaren eta zuzenaren aldeko mugimendua 160 herrialde baino gehiagotan dago gaur egun. Bizkaiko kasuan, 2006ko ekainaren 1ean, bertako landa inguruarekin erlazionatutako pertsona talde batek gaur egun Slow Food Bilbao-Bizkaia Elkartea dena sortu zuten Deustuko "Oriotarra" tabernan. Aitzindari haien artean Mariano Gómez presidentea zegoen. Bera eta Sabin Bikandi AIKO Kultur Elkarteko presidentea izan dira bi erakundeen arteko lankidetza akordioa martxan jartzearen arduradunak.\nAIKO Taldea eta Slow Food bat datoz bertako kultura defendatzeko interesari dagokionez, gastronomiaren eta dantzaren alorretan. Baina bertakoaren, autoktonoa denaren, defentsa hori, aniztasunaren aurreko estimuan eta ezarritako estandarren aurreko kritikan ere islatzen da, horiek "fast food" izenekoa edo dantza munduko akademizismoa eta bateratzeko nahia badira ere. Horrela, aniztasuna ekoizle, sukaldari, dantza maisu, dantzari eta dantza zale bakoitzarengana heltzen da. Slow Food mugimendua gustua hezteaz arduratzen da, eta AIKO dantzatzen eta dantzaz gozatzen erakusteaz.\nAzken finean, helburua sukaldaritza eta dantza ulertzea da, sukaldean aritzen eta dantzan egiten jakitea, errezetak eta koreografiak buruz ikasi beharrean, eta gertuko produktua eta eko-gastronomia defendatzea. Eta, aldi berean, dantzaren arloan, dantzan egiteko modu ergonomikoa, naturala, pertsonak errespetatzen dituena, erabilerraza eta, esanahi horretan bertan, demokratikoa, defendatzea. AIKOren eta Slow Fooden iritziz, oso garrantzitsua da gozatzea, jaten denean edo/eta dantzan egiten denean, parte hartzea eta parte aktiboa izatea, gustuan eta dantzan heztea, jaten duguna eta dantzatzen duguna, horien jatorriak eta gastronomia eta kultura tradizionalen inguruan dagoen guztia, hobeto ezagutzea, ahalik eta gozamen handiena lortzeko.\nNagusi den bizitzeko eredu indibidualistaren eta lehiakorraren aurrean, beste pertsona batzuekin komunikatzeko, harremanak izateko, trukatzeko eta gozatzeko guneak sortzea da helburua. Eboluzionatzeko eta hobeto bizitzeko, AIKOk eta Slow Food Bilbao-Bizkaia Elkarteak denbora bilatzea proposatzen dute, sukaldean aritzeko eta jateko, eta baita dantzan egiteko ere. Eta, aldi berean, gizateriaren elikadura, koreografia eta kultura ondarea defendatu, gastronomia eta dantza kultura direlako.\nElkarren arteko lehenengo jarduera Eneko Atxaren jatetxean\nAIKOren eta Slow Food Bilbao-Bizkaia Elkartearen arteko lehenengo jarduera datorren irailaren 6an izango da, oso leku enblematikoan, Michelin izar bat duen Larrabetzuko Eneko jatetxean. Eneko Atxa titularrak oso afari berezia aterako du, eta afariaren barruan, bertaratutako pertsona guztiek dantza egingo dute. Ekitaldiak, alboko upategian egindako txakolina omenduko du, aurten nazioarteko ardo onena izendatua izan delako. Afari-erromeriarako zeuden leku guztiak agortu dira. Aurretik mahastiak bisitatuko dira.\nGorka Izagirre upategiko "42 by Eneko Atxa 2015" txakolinak nazioarteko ardo zuri onenaren Urrezko Domina Handia lortu du 2019an Ainglen (Suitza) egin den Bruselako Mundu Mailako Lehiaketan. Lehiaketan 46 herrialdeko 9.150 ardok hartu dute parte, eta 51 herrialdeko 363 adituk ebaluatu dituzte. Bizkaiko Txakolina Jatorri Izendapeneko produktu batek mundu mailako sailkapen hori lortu duen lehen aldia da. Eneko Atxaren jatetxearen ondoan dagoen saritutako upategia, sukaldari bizkaitar ezagunaren eta Gorka Izagirre bere osabaren arteko ekimena da, eta 2005ean jarri zen martxan.


genre_facet:"IRALEren materialak" topic_facet:"Mekanizazioa (Heziketa Zikloa). Erdi maila" topic_facet:"Mekanizazioa (Modulua)" topic_facet:"Mekanizazio Prozedurak (Modulua)" topic_facet:"Lanbide Heziketa"\nGeneroa / Forma: IRALEren materialak Proposatutako gaia: Mekanizazioa (Heziketa Zikloa). Erdi maila Proposatutako gaia: Mekanizazioa (Modulua) Proposatutako gaia: Mekanizazio Prozedurak (Modulua) Proposatutako gaia: Lanbide Heziketa\n2 Fabrikazio Mekanikoa (Lanbide Arloa) Lanbide Heziketa Mekanizazio Prozedurak (Modulua) Mekanizazioa (Heziketa Zikloa). Erdi maila Mekanizazioa (Modulua) 2 Soldadura eta galdaragintza (Heziketa Zikloa). Erdi maila Gehiago ... 2 Txirbil-harroketa bidezko Fabrikazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Instalazioa eta mantenimendua (Lanbide Arloa) 1 Makina Elementuak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazio, konformazio eta muntaia prozesuen definizioa (Modulua) 1 Mekatronika Industriala (Heziketa Zikloa). Goi maila Guztiak ikusi ... gutxiago ...


Euskaltzaindiaren webguneak 383.835 bistaratze izan ditu, urtarrilean\nAkademiaren webguneak jasotzen dituen bisitarien kopuruak ez du gora egin urte hasiera honetan; bai, ordea, bistaratze kopuruak. Neurri batean, Euskaltzaindiaren Hiztegiaren bertsio digitalari esker gertatu da gorakada.\nAurreko hilabetean legez, urtarrilean ere Euskaltzaindiaren Hiztegia (168.901 bistaratze) eta Euskal Onomastikaren Datutegia (86.184) izan dira gehien kontsultatutako edukiak.\nBi egitasmo horien atzetik doaz Orotariko Euskal Hiztegia (42.856 bistaratze) eta Euskaltzaindiaren Arauak (6.190) edo JAGONET zerbitzua (5.670). Bestetik, 'Plazaberri' blogak 1.884 bistaratze izan ditu urte hasiera honetan.\nGuztira, 383.835 bistaratze izan ditu gure atari digitalak, eta 67.207 bisita jaso ditu.


Marketina Vitoria-Gasteiz, nekazal ingurumenean. - EKARRI\nEkarri-Ekarri marketina Vitoria-Gasteiz\nEkarri-Ekarri marketina Vitoria-Gasteizko enpresa bat da Arabako, Euskadiko eta ondoko probintzietako enpresa txiki eta ertainak hobetzeko lan egiten duena. Gasteizen marketin-zerbitzuaz gain, Arabako herrietako enpresen optimizaziorako bestelako zerbitzuak ere eskaintzen ditugu.\nMarketinean aritzen gara edozein motatako enpresa txiki eta ertainak bultzatzeko eta proiektuak prestatzen ditugu enpresak sortzeko eta autoenplegurako. Batetik, marketin eta publizitate estrategiak eskaintzen ditugu enpresek Interneten eta gizarte sareetan presentzia izan dezaten. Bestetik, merkaturatzeari dagokionez, marketin-estrategiak eskaintzen ditugu bezero-aniztasuna kontuan hartuz. Enpresa-proiektuak osatzeko zerbitzuak ere baditugu. Adibidez, teknologiarekin erlazionatutako zerbitzu profesionalak, banaketa-zerbitzuak, diseinu eta publizitate zerbitzuak….\nGarrantzia eta Irabaziak, marketin onari esker.\nEgiaztatuta dago jadanik marketinaren garrantzia enpresa baten jardueran.\nEnpresa baten lehiakortasuna handituz doa merkatuan, zeinean enpresak berak finkotasuna eta ezagutza irabazten dituen. Marketin bikaina darabilten enpresek denbora laburrean lortuko dute euren bezero kopurua handitzea. Era honetan , gaur egungo ‘lehiakortasunaren merkatuan’, enpresek finkotasuna bereganatzeko sustapena erdietsiko dute.\nUrte hauetan zehar Estatistika Institutu Nazionalaren azterketek argi eta garbi utzi dute Interneten erabilera soziala handituz doala etengabe. Horregatik, marketina Interneten eta bertako gizarte sareetan erabiltzea gaur egun inbertsio arrakastatsua izango da behar den bezala egiten bada eta inbertsio honen mantentze-lanak bertan behera uzten ez badira.\nHorregatik, Ekarri – Ekarri marketina Vitoria-n badakigu honek enpresa txiki batentzat izugarrizko lana dakarrela, batzuetan enpresak berak egin ezin dezakeen lana dela. Beraz, gu, Ekarri, prest gaude zure ordez lan horretaz arduratzeko, horrela zuk zure negozioan lasai lan egin dezazun. Era berean, zure neurrira egokitutako aurrekontua eskaintzen dizugu, zure enpresak behar duen aurrekontua. Guk badakigu zerbitzu hauek garestiak direla eta horregatik ez genuke zure proiekturako beharrezkoa ez litzatekeen zerbitzurik sartuko.\nVitoria-Gasteizko eta Arabako hainbat enpresaren marketinean eta zuzendaritzan esperientzia dugu. Oso enpresa ezberdinak konparazio- analisi batean, marketin digital estrategiari esker eta ondorengo beste estrategia komertzial baten laguntzaren ondorioz, sustapen nabarmena izan zutenak.


Irekia Eusko Jaurlaritza - Gobierno Vasco :: Eusko Jaurlaritza saritua finalista gisa Euskadin SICTED-ari emandako bultzadagatik\nEusko Jaurlaritza saritua finalista gisa…\nTurismo sailburu Alfredo Retortillok eskuratu du saria, Urola Kostako Maribi Leundak, SICTED 2017 kudeatzailerik onenaren saria eta Portugaletek, SICTED jomuga berriaren diploma ere jaso duten ekitaldian.\nAtzo gauaz, 31 euskal enpresek jaso edo berritu zuten Q kalitate turistikoaren egiaztagiria Estatu Idazkaritza eta ICTEren eskutik, eta Eusko Jaurlaritzaren Turismo eta Ostalaritza zuzendari Maider Etxebarriak lagunduta.\nEusko Jaurlaritzak jaso du gaur goizean, IFEMAn, 2. Finalistaren saria, SICTED 2017 gehien aurreratu eta garatu duen udalez gaineko administrazio publikoaren mailan, elementu eratzaile, sustatzaile eta laguntzaile moduan egindako lanagatik, SICTED ekimena Euskadin ondo garatu dadin. Golardoa Turismo, Merkataritza eta Kontsumo sailburu Alfredo Retortillok eskuratu du.\nEkitaldi berean saritu dituzte baita:\nMaribi Leunda, Urola Kostakoa, SICTED 2017 kudeatzailerik onena gisa, bere eskualdean SICTED egitasmoa koordinatzeko eta ezartzeko egindako ahaleginagatik eta SICTED-en sustapenagatik eta bere mantenuan eta eboluzioan izandako partaidetzagatik.\nEta Portugalete ere, SICTED jomuga berri gisa, partaidetza diploma jaso baitu.\nHau izan da sarien zortzigarren edizioa, euren lurraldean, jomugan edo erakundean proiektuaren ezarpenaren bidez SICTED-ekin euren konpromisua akreditatu duten eragile edota erakundeak aintzatesten dituena.\nHonez gain, atzo gauaz, Madrilen izandako ekitaldi batean, 31 euskal enpresek lortu edo berriztu zuten kalitate turistikoaren Q egiaztagiria, Estatu Idazkaritzak eta ICTE-k ematen dueña. Hain zuzen ere, jatetxeak, hotelak, landa-etxeak, turismo-informazioko bulegoak eta bidaia-agentziak bezalako enpresak, Eusko Jaurlaritzaren Turismo eta Ostalaritza zuzendari Maider Etxebarriak lagunduta.\nQ egiaztagiria duten enpresen zerrenda:\nHotel eta apartamento turistikoak\nAzul Marino Bidaiak\nAtxurra Landa Hotel-apartamentoa\nKanala Itziar Hotela\nAiala Ostalaritza Eskola\nGran Hotel Lakua Hotela\nAraba Central Bidaiak\nBestetik, Retortillo sailburua izan da baita, Turismoko Estatu Idazkari Matilde Pastora Asían eta OET-etako (Oficinas Españolas de Turismo) ordezkarien anfitrioia Euskadiren stand-ean, non Eusko Jaurlaritzak topaketa bat antolatu duen euskal gastronomia eta ardoen dastaketa batekin.\nHauek izan dira Retortillo sailburuaren hitzordu nagusiak bere jardunaldian FITUR-en, aurtengo turismo nobedade nagusien aurkezpenez betea egon den Euskadiren stand-ean. Orioko Arraunetxeari esker, 80 txalupa eta 1.200 arraunlari bilduko dituen “Neguko estropada-XXIV estropaden Oriako jeitsiera”-tik hasita, ekainaren 15etik 17ra ospatuko den Debagoienako xendazaletasun jaialdia, PUNTAIK PUNTAren hirugarren edizioraino. Tartean, ekitaldi ezberdin, esaterako, Arabako Gastrogidaren aurkezpena Arabako pintxoen dastaketa eta guzti; Bidasoa Aktibak sortutako eta Estatuko, Frantziako eta Portugaleko herri ezberdinek osotzen duten Atlantikoko Hiri Erromatarren Sarearen aurkezpena; Vitoria-Gasteiz, jomuga turistiko jasangarriaren aurkezpen-gutuna eta FesTValeko enbaxadoreak azokan izan diran Sandra Golpe, Jon Sistiaga eta Roberto Brasero kazetarien presentzia; Arabako Errioxako xendazaletasunaren lehen maparen aurkezpena, GR nagusiekin eta eskualdea zeharkatzen duten 14 ibilbide ezberdinekin; eta “Pintxo-pote Misioa, Santurtzi Mariñela” zerbizu berritzailearena, inguruan inspiratua eta aisia eta turismoaren industrian egungo joerak biltzen dituena.\nStand-etik kanpo, Andaluziako pabilioiak hartu du , Retortillo sailburuaren presentziarekin “Málaga Gastronomy Festival” aurkezpena, non Euskadi jomuga gonbidatua izango den aurten eta bere produktuek eta sukaldariek Málaga eta Andaluziako sukaldariekin topaketa eta ekintza ezberdinetan parte hartuko dute hiri andaluziarrean.\nEuskadiren stand-ak “Pozalagua Jaialdia: anfiteatroa eta Pozalaguako kobazuloak”; Tolosa turismo-jomuga bezala sustatzeko ikusentzunezko material berria; “Red Corriendo el Medievo”, Bidasoa Aktibaren bitartez Hondarribiak burutzen duen penintsulako 8 udalez osotutako Erdi Aroko Hiri eta Hiribilduen Sare barnean dagoen susperketa ekimena; eta PRO ZARAUTZ 2018 munduko surf txapelketa, World Surf Leaguek eta Gipuzkoako Surf Federazioak antolatua, Zarauzko Udala, Gipuzkoako Foru Aldundia eta Eusko Jaurlaritzaren laguntzarekin. Apirilaren 5etik 8ra arte ospatuko da 200 surfarirekin, euren artean, Europako onenak.\nBestetik, Asturiasek hartu du “España Verde” turismo-markaren koordinazioaren lekukoa, Kantabriaren eskutik. Bi Elkarte Autonomo hauekin batera, Euskadik eta Galiziak osotzen dute Kantauri Itsasoko ertzaren kanpo-sustapenerako. Ekitaldira lau Erkidegoetako ordezkariak joan dira eta, Euskadi ordezkatzen, Eusko Jaurlaritzaren Turismo, Merkataritza eta Kontsumo sailburu Alfredo Retortillo. Asturiaseko Enplegu, Industria eta Turismoko sailburu Isaac Polak aurreratu du, aurten lehen aldiz, marka Asia eta EE.BBtako merkatuetan sustatuko dela.\nEuskadik bere ateak zabalduko ditu FITURen “balantze positibo batekin 2017ko turismoarentzat”, nabarmendu du Retortillo sailburuak\n“Euskadi kalitatezko helmuga da, enpresa turistikoen lehiakortasunaren ondorioz, besteak beste”, esan du Maider Etxebarriak


Selma Huxley Barkham hil da - Oñati - Goiena.eus\nSelma Huxley Barkham hil da\nOihana Elortza 2020-05-04 09:58\nSelma Huxley Barkham, Oñatin dagoen Gipuzkoako Protokoloen Artxiboan 2017an\nEuskaldunon iraganean bilatzeko artxiboz artxibo ibilitako ikerlaria zen Selma Huxley Barkham. Euskal Herria eta Kanadako itsas historiaren alorrean lan handia egindakoa. 1973ko uztailean heldu zen Oñatira, artxibo aberatsak erakarrita, eta bertan bizi izan zen 20 urtez, lau seme-alabekin.\nKanadako Gobernuak emandako beka batekin etorri zen Oñatira Kanada eta Euskal Herriaren arteko harremana, itsasoari lotutakoa, aztertzera. "Arrasto bati heldu eta ikerketako muturreraino heldu zen; ikerketa sakona egin zuen. San Joan Batailatzailearen itsasontziaren kokagune posible bat topatu, egiaztatu, Kanadan aztarnategiak topatu... benetako ikerketa egin zuen emakume horrek. Gainera, gaur egungo baliabiderik gabe", dio Gipuzkoako Protokoloen Artxibo Historikoko arduradun Ramon Martinek. Haren lanaren garrantzia ere azpimarratu du Martinek: "Ikerketa honi esker ezagutzen ditugu Albaolan egiten ari diren San Joan Batailatzailea itsasontzia. Ternua hitza bere ere ordutik da ezaguna. Gainera, Selma-ren lanak erakutsi du ikerketa historikoak eragin soziala izan dezaleela".\nIngalaterran jaio (Londres, 1927ko martxoaren 8a) eta hil da Selma (Chichester, 2020ko maiatzaren 2a). 93 urte zituela hil da.\nEusko Jaurlaritzako "Lagun Onari" saria jaso zuen 2014an.\nSelma Huxley, historia arakatzaile nekaezin baten istorioa\nJokin Bereziartua Lizarazu 2016 api 30 Oñati\nHistoria egitea bezain garrantzitsua izan daiteke historian arakatzea. Ikerlari gutxi egongo dira munduan euskaldunon iraganean bilatzeko, artxiboz...\nMirari Altube 2016 api 25 Oñati\nSelma Huxley historialari kanadarra omendu du Oñatiko Udalak. Euskal Herriko historiaren ezagutzan egindako lana eskertu gura izan zioten eg...


Isaac Peral - Wikipedia, entziklopedia askea.\nCartagena, 1851ko ekainaren 1a\nBerlin, 1895eko maiatzaren 22a (43 urte)\nLos Remedios Cemetery (en)\nasmatzailea, submariner (en) , ingeniaria, militarra eta politikaria\nPeral Submarine (en)\nHamar Urteko Gerra\nIsaac Peralen itsaspekoa\nIsaac Peral y Caballero (Cartagena, Espainia, 1851ko ekainaren 1a - Berlin, Alemania, 1895eko maiatzaren 22a) zientzialaria, itsasgizona eta militarra izan zen, Espainiako Itsas Armadako itsasontzi teniente, eta itsaspeko torpedo ontziaren asmatzailea (Peral izenekoa, 1885. urtean sortua).\nKarrera labur baina oso ondo aprobetxatua izan zuen espainiar armadan, Kubako Hamar Urteetako Guduan eta Hirugarren Gerra Karlistan parte hartu zuelarik. Horrela, erakutsitako ausardia eta abilezia medio, kondekoratua izan zen. Izaera zientifikoa zuten lan eta misioetan ere nabarmendu zen: haize erauntsiei buruzko tratatu teoriko praktikoa idatzi zuen, Simanaléseko kanaleko (Filipinak) planoetan lan egin zuen eta, 1883an, Armadako Ikasketak Zabaltzeko Eskolako Fisika-Matematikoaren katedraren kargu egin zen.\nBerak egindako itsaspekoaren probek arrakasta izan zuten, baina orduko agintariek asmakuntza baztertu eta asmalariaren aurkako kanpaina bat aurrera eraman zuten aurrera, honen izen ona galtzeko asmoz. Isaacek Itsas Armadan baja eskatu beste erremediorik ez zuen izan, eta jendearen iritzia aldatzen saiatu zen gertatutakoari buruzko egia kontatuz.\nAsmatzailea 1895ean hil zen, meningitisak jota.\n2 Zerbitzua Armadan\n2.1 Itsaspekoaren gorabeherak eta egin zitzaion harrera\n3 Bizitza Armadatik at eta heriotza\nCartagena hiriko Zorrilla izeneko kalezulo batean etorri zen mundura, 1851n. Gurasoak Juan Manuel Peral y Torres eta Isabel Caballero ziren. Bi anaia izan zituen: Pedro Peral, 1849an jaioa, gainerako senideak bezala Espainiako Itsas Armadako partaide izandakoa (1897an hil zen, fragata kapitain zelarik) eta Manuel Peral, 1862an jaioa, itsasgizon izandakoa hau ere. Tamalez, azken hau Leite kanoiontziaren arduradun zegoen 1898ko Caviteko batailan, eta, borrokarik egin gabe, ontzia iparamerikarrei entregatu zietenez, gerra kontseilua egin zioten. Urte batzuk geroago hil zen, ontzi teniente kargua zuenean.\nAitak beti Espainiaren lurraldeko gune batetik bestera ibili ohi zen, destinoz aldatuz, baina ama, Isabel, ez zen kikildu; soldatek ez zuten askorako ematen, eta 1860ko urtarrilaren 9an eskaera bat egin zion Elisabet II.a erreginari. Eskari horri esker, zortzi urteko Isaac gazteak etorkizunean itsasgizon izateko beharrezko titulua jaso zuen eta korporazioko uniformea erabiltzeko eskubidea bereganatu zuen. Adin egokia izan orduko, itsasketa eskolan ingresatzeko konpromisoan aurkitzen zen.\nZerbitzua Armadan[aldatu | aldatu iturburu kodea]\n1865eko uztailaren 1an, San Fernando Itsasketa Militarreko Ikastetxeko sarrera proba gainditu zuen eta bertan hasi zituen bere ikasketak, eta Serreten aritmetikan murgildu zen bereziki, Rouchen geografian eta Brioten algebran. Materia horiek ikasteko zuen berezko erraztasunagatik, 1866ko abenduaren 26an, bigarren mailako itsasozain gradua eman zioten, eta bere ikaskideek el profundo Isaac ezizena jarri zioten. Aipatutako gaiez gain, beste batzuetan ere aritu zen, nautikakoak zirenak gehiago, Itsas Eraikuntza, Maniobra, Pilotutza, Astronomia, Itsas Historia, Espainiako Historia, Mekanika, Fisika eta Lurrun-makina adibidez.\n1867ko urtarrilaren 21ean Villa de Bilbao korbetan ontziratzeko agindua jaso zuen eta, bertan, zenbait bidaia eta bilakaera egin zituen. Ontziratzean, Numancia fragata ikusi zuen gertu ainguratua. Ontzi hau penintsulara iritsi berria zen 960 egunetan munduari bira eman ondoren.\n26an Malagako portura iritsi zen, ondoren Santa Pola, Alacant, Rosas, Bartzelona, Palma de Mallorca, Mahón eta Cartagena bisitatuz. Bertan, azken lerro ontzi espainiarra ikusteko aukera izan zuen, Reina doña Elisabet II izenekoa. Ondoren, berriro itsasoratu zen Cadiz aldera joateko eta 28an iritsi zen, berrogeita hamar eguneko esperientzia honen ondoren.\nEgun gutxitara, guardamarina guztiek Santa Maria itsasontzira lekualdatzeko agindua jaso zuten, aspaldikoa izan arren, itsasbidaia luzeetarako egokia zen itsasontzi sendoenetako bat. Perali gabizain kargua egokitu zitzaion, bere gorputz ahulagatik oso gaizki etorri zitzaion kargua. Azaroaren 20an itsasoratu ziren, intsignia ontzia agurtu ondoren, Almansa fragata, badian aurkitzen zena.\nBehin itsaso zabalean, Kanariar uhartetarako norabidea hartu zuten, baina aurkako haize bolada batzuen ondorioz, bidaia txarra izan zen eta ezinean ibili ziren, norabide egokia hartu eta xedaturiko itsasbidea jarraitzen sahiatuz. Horregatik Santa Cruz Tenerifekoaen ainguratu beharra izan zuten barkua hilaren 26an. Berriro abiatu ziren portu honetatik, hegoalderantz, Ekuadorreko lerroa zeharkatu zuten lehenengo aldiz, eta lehen bezala jarraitu zuten, zailtasunekin berriro ere, haizeak aurkako norabidean jotzen zuelako edo haizerik ez zegoelako. Ez aurrera ez atzera aurkitzen ziren momentu horietan, desesperazioa jasan beharra izan zuten hain espazio txikian hainbeste jende pilatuta. Peral bidaian zehar gertatutako gorabehera ororen oharrak hartzen joan zen eta inoiz ez zen lanik gabe geratu, bai egunez eta bai gauez, posizioak hartzen joaten zelako.\nHorrela jarraitu zuen bidaiak, hasieran Afrikako kostaren ondoan, Santa Helena uhartetik gertu igaro ziren, poliki eta seguru jarraituz amerikar kontinenteraino iritsi arte bere kostetatik Itxaropen Oneko lurmuturra jadetsiz. Bertatik, Javako Batavia ontzitegiraino joan ziren, 1868ko apirilaren 26an. Berrogeita zortzi ordu igaro ondoren, berriro itsasoratu ziren Filipinar uharteetarantz joateko asmoz eta urte bereko ekainaren 14an heldu ziren Manilara, 201 nabigazio egunen ostean. Itsasontziaren egoera txarra zen eta, iritsi zirenean, Caviteko armategian lehorrean utzi behar izan zuten. Ontzia konpontzen zuten bitartean, Peral irla haiek ezagutzen aritu zen.\nBehin ontzia guztiz eraberritua zegoenean, itsasoratu ziren penintsulara itzultzeko xedean, baina joan ziren bide beretik itzuli baharra izan zuten, Suezko kanala oraindik ez baitzegoen inaguratua. Nabigazioa oso gogorra izan zen berriro ere, aurkako haizeekin eta oso itsaso mugituarekin, baina Peralek ez zuen esperientzia neketsu hau alferrik galdu eta bere egunerokoan lanean jarraitu zuen. Hainbesteko atzerapena zeramaten, non ez zuten geldialdirik egin Itxaropen Oneko lurmuturrera heldu arte, 1899ko ekainaren 20an Santa Helenako harkaitzera iritsi zirelarik. Bertatik irten ziren eta, 1869aren urriaren 22an, iritsi ziren azkenik Cadizeko badiara.\nItsaspekoaren gorabeherak eta egin zitzaion harrera[aldatu | aldatu iturburu kodea]\n1885ean, Karolinen krisia delakoaren ondoren (Alemaniak arkipelago hau kendu nahi izan zion Espainiari), Isaac Peralek urpeko nabigazioaren dema konpondu zuen ustearen berri eman behar ziela nagusiei pentsatu zuen. Lehen aipatutako Zabaltze Eskolako zientzialari kualifikatuenek Isaacken proiektuaren analisia zorrotz bat egin ostean, beren onespena eman zuten proiektu hori Itsas Armadako ministroarenera lekualdatua izan zedin. Ministro hark Almirante Pezuela zuen izena, eta irrika handiz jaso zuen proiektua. Tamalez, ondoren etorri ziren ministroek (Rodriguez de Arias eta Beranger) axolagabetasuna azaldu zuten proiektuarengan eta ez zuten gogoko izan.\nAzkenik, Maria Kristina erreginaordearen laguntzari esker, itsaspekoa uretaratua izan zen 1888ko irailaren 8an. Ontziaren luzerak 22 metro neurtzen zituen, 2,76 puntelak, 2,87 traganarruak, 77 tona desplazatzen zituen gainazaletik eta 85 urpean. Bi motore elektrikoz baliatzen zen propultsatzeko (30 zaldi-potentziakoa bakoitza) eta 613 elementuzko bateria batek ematen zuen energia. Horretaz gain, torpedo jaurtitzaile bat, hiru torpedo, periskopioa, sakonunetarako aparatu sofistikatu bat eta aurretik ezarritako norabiderantz nabigatzeko beharrezkoak ziren mekanismo guztiak zituen txertatuak.\n1889 eta 1890 urteetan zehar egin ziren proba ofizialak. Azpimarratu beharra dago asmatzaileak berak proba garrantzitsuena egiteko eskatu zuen baimena ez zela onartua izan: Algecirasetik Zeutaraino Gibraltarko itsasartea urperaturik zeharkatzea. Hala ere, egiaztatuak izan ziren probei esker, murgildutako nabigazioa posible zela frogatu zuen helmuga, noranzkoa eta kota aurredefinituak edukita, baita itsas zabalean ere. Gainera, begiztatua izan gabe itsas azaleko edozein ontziri erasotzeko gai zela ere egiaztatu zuen. Horretarako izendatutako batzorde teknikoak historiako lehenengo itsaspekoaren proben arrakasta bermatu zuen. Baina argitu gabeko interes ilunak zeuden nonbait eta garaiko agintariek asmakizuna baztertu zuten, asmalariaren aurkako kanpaina aurrera eramanez, honek izen ona galtzeko asmotan. Isaackek Itsas Armadan baja eskatu beste erremediorik ez zuen izan eta jendearen iritzia aldatzen saiatu zen gertatutakoari buruzko egia argituz.\n1891ren azaroaren 5ean, lizentziatu zen eta Madrilen minbiziagatik ebakuntza egin zioten; egoera honetan ere ez zitzaion bere Manifestua komuninakibideetan argitaratzen utzi. Azkenik, argitara ematea lortu zuen, berak ordainduz, hori bai, El Matute izeneko egunkari zirikalari batean.\nBizitza Armadatik at eta heriotza[aldatu | aldatu iturburu kodea]\nBizitza zibilean, jada, zenbait enpresa arrakastatsu sortu zituen bere espezialitateari lotutakoak, energia elektrikoaren ustiapenarekin alegia.\n1895eko maiatzaren 4an, Berlinera lekualdatu zen Peral berriro minbiziagatik ebakuntza bat egiteko, baina sendatzean izan zuten hutsegite batek bere bizitzari amaiera emango zion meningitis bat eragin zion. Maiatzaren 22an hil zen eta, 1911. urteko azaroaren 11n, lurpetik atera zuten bere gorpuaz geratzen zena Cartagenara lekualdatzeko.\nIsaac Peralen itsaspekoa, 1888an\nCartagenako Alfonso XIII.a kaian dago Peralen itsaspekoa.\nPeralen izena duen auzo batez gain, haren omenez egindako monumentu bat ere badago Cartagenan.\nEl Puerto de Santa Marian (Cadiz) Isaac Peral enparantza dago, haren omenez.\nLa Flota auzoan, Murtzian, Peralen izena daraman parke bat dago.\nMadrilen, Moncloa eta Cristo Rey enparantzen artean, Isaac Peral izeneko kale bat dago.\nFerroleko Esteiro auzoan, asmatzaile haren izena duen ikastetxe publiko bat dago.\nChipionan, Isaac Peralen omenez dagoen kalea hiriko merkataritza bide nagusia da.\nMayagüezen (Puerto Rico), plaza ondoko kale batek Peralen izena darama.\nWikimedia Commonsen badira fitxategi gehiago, gai hau dutenak: Isaac Peral\nOrriaren azken aldaketa: 8 abendua 2020, 21:51.


Europako Batzordeak Europar Batasuneko berotegi efektuko gasen isurketak gutxienez % 55 murrizteko plana aurkeztu du, 1990eko datuekin alderatuta. Datorren hamarkadarako anbizio maila horrek EB bide orekatu batean jarriko du hemendik 2050era bitartean neutraltasun klimatikoa lortzeko. Helburu berriak eragin sozial, ekonomiko eta ingurumenekoen ebaluazio zehatza du oinarri. Ebaluazioak erakusten du jarduera-ildo hori errealista eta bideragarria dela. Anbizio handiago horrek agerian uzten du EBren munduko lidergo jarraitua, Klima Aldaketari buruzko Nazio Batuen hurrengo Konferentziari begira (COP26).


Nesken eguna ~ Blog de Petronor\n12.10.16 Joseba Arruti No hay comentarios\n2011tik, urriaren 11 Neskaren Nazioarteko Eguna da, nesken eskubideak eta mundu osoan dituzten arazo bereziak aintzat hartzeko, Nazio Batuen Erakundeak (NBE) adierazi bezala. Aurten 'Nesken berdintasuna' izan da ardatz hartu dutena, 'gazte horien gaineko eguneroko desabantailak eta diskriminazioa agerian jartzeko'. Egun horren haritik, NBEko idazkari nagusi Ban Ki-moon jaunak mezu bat zabaldu zuen. Bertan dioenez, "sarri askotan, mundu osoko herrixketan, auzo marginaletan eta errefuxiatu guneetan neskak atzean geratzen dira: ez dituzte janari elikagarriak jasotzen, ez arreta medikoa, ez kalitatezko hezkuntza, eta indarkeria sexuala jasateko arriskupean egoten dira".\nBere esanetan, ezinbestekoa da NBEren ekimenak "neska guztiengana hel daitezen", honakoengana batik bat: "muturreko pobrezian bizi diren neskengana, eremu landatar isolatuetan daudenengana, desgaitasunen bat dutenengana, komunitate indigenetakoengana, neska errefuxiatuengana edo-ta euren herrialdeetan lekuz aldatu dituztenengana". 2011ko abenduaren 19an, NBEren Asanblada Orokorrak 66/170 ebazpena onartu zuen, urriaren 11 Neskaren Nazioarteko Egun izendatuta.\nNesken egoera ez da batere gozoa mundu zabalean. Gobernuz Kanpoko Erakundeek ohartarazi dutenez, umeen ezkontzak mehatxurik handienetakoa dira horien hezkuntza, osasun eta segurtasunerako. Zazpi segunduro, 15 urtetik beherako neska bat ezkontzen dute munduan, eta 65 milioitik gora dira eskolara ez doazen neskatilak. Baina askoz gehiago dago. Munduan, 15 eta 19 urte bitarteko neskato nerabeetako zazpitik bat ezkonduta dago edo bikote harremana du. Dagokiena baino lehen ezkontarazten dituzten nesken artean asko dira "giza eskubideen aurkako hamaikatxo bortxaketa jasaten dituztenak". Izan ere, kalteberagoak dira indarkeria fisikoaren eta sexualaren aurrean, etxeko lanak euren gain hartzeko eskola uztera behartzen dituzte eta gaitasun gutxiago dute euren burua eta eskubideak defendatzeko.\nGarapen bideko herrialdeetan, egunero 18 urtetik beherako 20.000 neskak erditzen dute. Urtero, beraz, 7 milioi dira umea izaten dutenak. Egoera horretan, neska txiroek baliabidedunek baino 2,5 aldiz aukera gehiago dute umetan ezkontzeko. Horietan, Txina salbu, hiru neskatik bat 18 urte bete baino lehen ezkontzen da, egunero 47.700 neskato. Hezkuntzan jarraitzen dutenek aukera gehiago dute ezkontza eta umeak ekartzea atzeratzeko. Hala, bigarren hezkuntzan jardun duten neskek sei aldiz aukera gutxiago dute umetan ezkontzeko, heziketa gutxi edo gabekoekin alderatuta.\nUnescok salatu duenez, lehen eta bigarren hezkuntzan behar luketen 65 milioi neska inguru ez doaz eskolara mundu osoan. Gainera, Unicef-en esanetan, neskek %40 denbora gehiago ematen dute etxeko lanetan mutikoek baino, 160 milioi ordu gehiago, euren haurtzaroaren, heziketaren eta hazkundearen kaltetan. Adin txikikoen arteko ezkontza gehien duen eskualdea Afrika subsahariarra da, bertan 10etik 4 neska 18 urte bete baino lehen ezkontzen direlako. Gutxi balitz, 8tik 1 inguru 15 urte egin baino lehen ezkontzen edo parekatzen dira. Ostean datoz Latinamerika eta Karibea zein Ekialde Hurbila eta Afrikako Iparraldea, horietan 20 eta 24 arteko emakumeen ehuneko 24 eta 18, hurrenez hurren, adin txikiko izandakoan ezkondu baitziren.\n'Save the Children' erakundeak 144 herrialde sailkatu ditu mundu osoan neskek askatasunez hazi eta hezitzeko eragozpen gehien non dituzten kontuan hartuta. Egoerarik txarrenean, Niger, Txad, Ertafrikako Errepublika, Mali eta Somalia daude, eta onenean, aldiz, Suedia, Finlandia, Norvegia, Herbehereak eta Belgika.


Irekia Eusko Jaurlaritza - Gobierno Vasco :: Lege-proiektua, Larrialdiak kudeatzeko legea aldatzeko. (2014-07-08(e)ko Kontseiluan hartutako erabakiaren laburpena)\nLege-proiektua, Larrialdiak kudeatzeko legea…\nLARRIALDIAK KUDEATZEKO LEGE ALDAKETARAKO LEGE PROIEKTUA ONARTU DA\nGobernu-kontseilua gaur onartu du Larrialdiak Kudeatzeko 1/1996 Legea aldatzeko Legea, zenbait alderdi eguneratzen dituena. Arau aitzindari honek sistema bakar batean larrialdi arrunten ohiko kudeaketa eta hondamendien aurreko erantzuna integratzea.\nOnartu zenetik ia hogei urte igaro diren honetan, beharrezkoa iritzi zaio zenbait alderdi eguneratzeari, oraingo baldintzetara eta teknologietara egokitu eta larrialdien kudeaketa hobetzeko.\nLarrialdien aurreko aurreikuspen- eta prebentzio-mekanismoak sendotu dira proiektu honetan, alerta-sarea eta meteorologia-zerbitzuak babes zibilarekin lotzea erregulatuta. Halaber, lurralde-antolamendurako tresnek eta hirigintza-planek arriskuen inbentarioa eta mapa aintzat hartzea aurreikusi da, arriskuak prebenitzeko neurriak ezar ditzaten. Gainera, enpresen edo arrisku larriak sortzen dituzten erakundeen edota bereziki zaurgarrien autobabeserako betebeharrak sartu dira legean.\nBestalde, Euskadiko Larrialdiak Koordinatzeko Zentroaren gaineko erregulazioa gaurkotu da, izaerari eta funtzioei dagokienez. Larrialdiak Koordinatzeko Euskadiko Zentroa Euskadiko segurtasun- eta larrialdi-zerbitzuen zentral operatibo guztiekin konektatutako komunikazio-plataforma da. Eusko Jaurlaritzak onartutako babes zibileko planen jardueren koordinazio-zentro gisa balio du eta larrialdi kasuetako taktika operatiboen arabera mugiarazitako zerbitzuen esku-hartzea errazten du.\nProiektuak arautzen dituen 112 zerbitzuaren alderdien artean daude honako hauek: larrialdiari loturiko datu pertsonalak jasotzea, lagatzea, babestea eta gordetzea, larrialdiaren kudeaketa eta datu pertsonalak babesteko betebeharra bateragarri egin ahal izateko.\nHalaber, proiektua zigor-erregimena arautzen du, Larrialdiak Kudeatzeko Legean jasotako betebeharrak zorrotzago betearazteko.\nGainera, hondamendietan laguntzeko unitatea sortzea aipatzen du proiektuak. Eusko Jaurlaritzaren Segurtasun Sailaren mendeko erakundea izango da, EAEko larrialdietan edo EAEz kanpokoetan, hala eskatuz gero, pertsonak eta ondasunak babesteko xedea izango duena. Gainera, nazioarteko lankidetzako misioak egin ahalko ditu aipatutako unitateak.


Hobeak - - Erran.eus\nJon Abril Olaetxea 2021-02-14 13:00\nKoronabirusa orain urtebete etorri zenean, gizarte hobea eginen genuela hartu genuen lelotzat. Baina emaitza ez da izan esperotakoa, eta errudun bila hasi gara. Gazteak paratu ditugu jopuntuan, batez ere. Gaizki jokatu duten gazteak baino anitzez ere gehiago ikusi ditut xintxo-xintxo ibili direnak. Eta gaizki aritu direnen artean, anitzek, aspaldi utzi zioten gazte izateari.\nPolitikarien kontra ere aritzeko aitzakiarik ez zaigu falta izan. Agintariek ausartago jokatzea nahi izan dut, maiz, eta, hala ere, ezin ditut denak zaku berean sartu: trakets, baldar aritu dira batzuk; ahal bezala erantzuten aritu izanen dira gehientsuenak; bertze batzuk, aitzitik, sekulako inplikazioarekin fin-fin aritu dira. Eta eskertu nahi ditut, bereziki, inguruko alkate eta zinegotzietako anitz.\nHobeak izan nahi badugu, bertzeen akatsak eta errudunak bilatu beharrean, geure onena atera eta elkarri laguntzeko ahalegina egin beharko dugu, komunitate gisa arituz. Oroitu, jokoan dugunak ez duela parekorik: osasuna.


Rael Hidrokoloide Aknearen Garauak Sendatzeko Patch 96 Patches (Bi Neurri 10mm eta 12mm) | Beautyshop.ie\nHasiera / ACNE / Rael Hidrokoloide Aknearen Garauak Sendatzeko Patch 96 Patches (Bi Neurri 10mm eta 12mm)\nGRADU HIDROKOLLOIDAREKIN MAKOAREKIN: Sartu zuzenean larruazala eta erauzi itzazu purpura eta ezpurutasun guztiak iturritik. ❗ "MFD" (Fabrikazio data) - Paketearen atzealdean dagoen data Fabrikatuen data da, ez iraungitze data. TRANSPARENTA: Ikusezina konfiantza izan dezazun ...\nGRADU HIDROKOLLOIDAREKIN MAKOAREKIN: Sartu zuzenean larruazala eta erauzi itzazu purpura eta ezpurutasun guztiak iturritik.\n❗ "MFD" (Fabrikazio data) - Paketearen atzealdean dagoen data Fabrikatuen data da, ez iraungitze data.\nTRANSPARENTA: Ikusezina, adabakiak eguzki argitan jantzita seguru senti zaitezen.\nADHESIBO ZURRA: Eraginkorra izan ez den zikinkeriazko kareharrietan ere! Sendatze adabakia zure larruazala lasaitu, arindu eta lasaituko du\nBI NEURRI: Pakete bakar batek 96 adabaki ditu, guztira bi neurri barne: Bi Neurri 10mm eta 12mm\n1. Garbitu eta lehortu\nGarbitu kaltetutako eremua eta utzi azala lehortzen. Rael Invisible Spot Covers-ek hobeto funtzionatzen du buru zurietan eta akne azalean.\n2. Aplikatu eta arin sakatu\nAplikatu adabakia kaltetutako eremuan. Sakatu behera 3 segundoz segurtatzeko.\n4-8 ordu igaro ondoren, adabakiak zuritu beharko lirateke. Kendu eta bota adabakia.\nHidratatu eremua. Osagarria Rael Spot Corrector Cream-rekin, koloreztatzen lausotzen laguntzeko.\nEstalkiak eta txikitu azaleko aknea\nHidrokoloideak puska xurgatzen du eta aknea minimizatzen du 4 ordutan. Ertz alakatu oso finekin eta akabera mate argiekin diseinatua, larruazalaren tonu guztietan nahastu ahal izateko.


Minecraft Pocket Edition-ren 0.7 bertsio berria hobekuntza ugari ditu Androidea\nMojangek atzo kaleratu zuen Minecraft Pocket Edition-ren 0.7 bertsio berria, hobekuntza bikainekin, hala nola, arrautzak, sua edo Minecraft Realms alfa fasea. Bai, orain Minecraft-en poltsikoko bertsioan gure oilasko haztegia izan dezakegu Interneten gehienez 10 lagunekin jolasten.\nMojang-ek erabiltzaile interfazea menu berriekin berritu du eta lortu du ikus-kalitatea handitu giro argi leunagoarekin, adibidez, iluntzean edo egunsentian trantsizioa hobetzen duena.\nMinecraft Pocket Edition-ren bertsio berri guztiek bezala, eguneratze honek objektu berriak ekartzen ditu, hala nola kuboak, behietatik edo jezten den esnea eramateko ura harrapatu gure ibaiak edo ur-jauziak sortzeko. Arrautzak sartzeak gure oilasko haztegiak egiteko aukera emango digu edo, esnea eta kuboak ditugunez, behi haztegia ere egin dezakegu. Beste janari mota bat gehitu da, pastelak, esnearekin, arrautzekin, gariarekin eta azukrearekin sor daitezkeenak.\nBertsio berri honetan jasotako beste ezaugarri garrantzitsu bat sua da munduko zati bat erre eta suntsitu dezake sortu. Gure etxea egurrez egindako kabina bat bada edo gari landaketa badugu, denbora gutxian desagertuko lirateke. Minecraft Pocket Edition-ren bertsio berri honetan, menu desberdinak birmoldatu dira.\nArgitasuna hobetu egin da, leunagoa izanik eta, aldi berean, Minecraft-en poltsikoko bertsio honen kalitate grafikoa areagotuz, mugikorretik edo tabletatik erreproduzitzea are atseginagoa izan dadin. Lan edo Realms zerbitzarietan jolasteko eginbide ezin hobea izan da txata inplementatu du hitz egin ahal izateko lagun arteko jokalari anitzeko jokoak jokatzen dituzunean.\nAzkenean, Mojang-ek a gehitu du Realms zerbitzarien alfa bertsioa, beraz, gehienez 10 jokalari joka daitezke linean lan zerbitzariaren beharrik gabe. Alfa fasean dagoen unean, funtzio hau doakoa da eta aplikazio beretik Minecraft Realms-en erregistratu zaitezke.\nIkusgarria da bertsio berri bakoitzean gehitu hainbeste ezaugarri berri eta, aldi berean, PC eta Xbox bertsiotik gertuago dagoela. Inoiz Minecraft Pocket Edition edo Minecraft mundua probatu ez badituzu, doako demo bertsioa deskargatu dezakezu Google Play-tik eta azken hamarkadako joko onenetako baten bertsio poltsikoa erosi dezakezu, 5.49 € -ko prezioan.\nInformazio gehiago - Minecraft Pocket Edition-ren 10 milioi ale saldu dira\nDeskargatu - Minecraft Pocket Edition, Minecraft Pocket Ed. Demo\nArtikuluaren bide osoa: Androidea » Android jokoak » Minecraft » Minecraft Pocket Edition bertsio berria Realms zerbitzariekin, kuboekin, suarekin eta askoz gehiago\ncsama esan zuen\nPozik nago minecraft pe laster eguneratzen jarraituko dutelako pc = -ren berdina izango da)\nariam esan zuen\nsfafaga esan zuen\nZein berbaldi aterako dute aurten


«Nahiago dut plazan aritzea, hesiaren atzetik begira egotea baino»\n28 iraila, 2018 Elkarrizketa 1546\nFutbolean, palan, korrika, herri kiroletan… Kirol ugaritan ibilitakoa da Lurdes Intxausti (Idiazabal, 1967), eta gaur egun, Gari seme zaharrenari esker, pisu eta mailu jaurtiketan dabil. Gipuzkoako eta Euskadiko txapelak lortu ditu aurten, eta Espainiako eta Munduko txapelketetan parte hartu du.\nBeti kirolen bat egiten ikusi zaitugu. Kirola egiten emakumezko gutxi ikusten zirenean ere, zu korrika ibiltzen zinen.\nHamalau urterekin hasi nintzen korrika, norberak egiteko moduko kirola zelako, beste inoren mende egon behar zena. Niri futbola gustatzen zitzaidan eta eskolako lagunekin jokatzen nuen, mutilekin; bi neska bakarrik ginen… Baina hortik aurrera ezin ginen urrutira joan. Palan ibiltzea ere asko gustatzen zitzaidan, baina mutilek indar gehiegi zuten eta neska gutxi ibiltzen zen. Txiki-txikitatik kirola gustatu izan zait eta nire bideak bilatzen joan naiz ahal izan dudan eran.\n1992an Idiazabalgo kiroldegian hasi zinen lanean.\n15 urte egin nituen eta lema bat sortu genuen: Eutsi kirolari neska! Mutilak errazago erakartzen nituen kirloldegira, baina neskekin gehiago kostatzen zitzaidan. Orduan, beste kirol mota batzuekin hasi nintzen: softbola, zinta karrera, tenis txapelketa, boleibola, mahai tenisa… Lortu nuen, eta gaur egun neska horiek amak dira.\nHerri kirolak etorri ziren gero.\nXiba topaketa sortu zen Ikastolen Elkartetik; sei bat urte iraun zuen. Hamabi kide behar zituzten, sei neska eta sei mutil. Nire senar zenak [Mikel Garmendia] herri kirolak oso maite zituen eta berak pixka bat bultzatuta hasi nintzen. Nik beti esan dut, nahiago dut plazan aritzea, hesiaren atzetik begira egotea baino. Aitzakia hura aprobetxatu nuen herri kiroletarako pausoa emateko. Kirol ezberdin pilo bat probatzeko aukera izan nuen: trontza, lasto fardoa altxatzea, harri jasotzaile lanak ere egin nituen, giza proban ere aritu nintzen, sokatiran ere bai, koxkol biltzen…\nAizkora faltako zaizu.\nBai, ez dut probatu ere sekula. Baina tristura bat badut buruan, eta ez diot helduko horri. Oroitzapen gogorrak ekartzen dizkit.\nTrontzari serio ere heldu zenion ondoren.\nXiba topaketak bukatu zirenean, Euskal Herriko trontza txapelketak zeudela jakin nuen. Urte hartan Mikel hil egin zen, eta ez dakit, ez daukat oso garbi zergatik, zerbait eskaini nahi nion. 2008an eta hurrengo bi urteetan segidan, Euskal Herriko txapelketan parte hartu nuen. Lehenengo urtean Maider Manzisidorrekin hartu nuen parte eta beste bi urteetan Josune Gorostidirekin. Eta suertez, hala beharrez, edo asko entrenatu genuelako, Euskal Herriko hiru txapel lortu genituen. Hortxe utzi nuen.\nBat utzi, baina bestea hartu.\nSeme zaharrena [Gari Garmendia] atletismoan hasi zen pisua jaurtitzen eta berak behin halaxe bota zidan: ‘Ama, zu ere zergatik ez zara animatzen?’. Bere entrenatzaileak, Odei Lopez legorretarrak, ere beste behin esan zidan: ‘Zergatik ez duzu probatzen? Bi urte barru Malagan munduko txapelketa dago’. Halaxe esan nion: ‘Zer esaten ari haiz? Oraindik ez dakit zer den pisua botatzea eta ni munduko txapelketa batera?’.\nGari eta Odei izan dira orduan zuk pisu jaurtiketan Gipuzkoako eta Euskadiko txapelak lortzearen «errudunak».\nOrain dela bi urte zertzelada bana bota zidaten eta probatzen hasi nintzen, baina lehiatu gabe. 2017-2018 denboraldian hasi nintzen. Ordizian jaurtiketak egiten dituzten taldetxo bat dago eta beraiekin entrenatzen hasi nintzen; astean bitan joaten naiz. Tonto-tonto hasi, Gabonak iritsi eta lehiatzen hasi nintzen. Ez dut halako maila berezirik ematen, baina Gipuzkoako txapelduna izatea lortu nuen, eta gero Euskadikoa.\n«Txikitatik kirola gustatu zait eta nire bideak bilatzen joan naiz ahal izan dudan eran»\n«Duela urtebete pisua jaurtitzen tonto-tonto hasi eta lehiatzen hasi nintzen»\n«Gauza berri batean hasten zarenean lortzen dituzun saltoak handi samarrak dira, eta horrek animatu eta bete egiten zaitu»\n«Aurten Gipuzkoa, Euskadi, Espainia eta Munduko txapelketetan parte hartu dut»\nBeteranoetan, 50-54 urteko mailan aritzen zara. Zenbat kiloko bolarekin?\n3 kilokoa. Maila horretan sartu aurretik hasi nintzen entrenatzen eta orduan 4 kilokoa zen bola. Harekin ezin nuen. 50 urte bete nituen egunean 3 kilokoarekin hasi nintzen. Diferentzia handia dago.\nEspainiako Txapelketara ere joan zinen.\nZer gertatzen da? Gauza berri batean hasten zarenean lortzen dituzun saltoak handi samarrak direla, eta horrek animatu eta bete egiten zaitu. Espainiakoa Gasteizen jokatzen zenez, joan egin nintzen baina egun okerxeagoa izan nuen. Semea izan nuen managerra. Oso polita izan zen.\nEta irailean, duela bi urte Odeik esandako Munduko Txapelketa hura iritsi zen.\nBai. Aurten Gipuzkoako, Euskadiko, Espainiako eta Munduko txapelketan parte hartu dut, eta oraintxe ume txiki bat zapata berriekin bezala nago. Gozatzen ari naiz, oso zoriontsu nago. Gazte jendeaz inguratuta nago eta oso giro polita dago. Hara iritsi nintzenean, Gariren ama nintzen, baina orain Lurdes naiz. Beste bat gehiago sentitzen naiz, berdin-berdin.\nZer moduzko esperientzia izan duzu Munduko Txapelketan?\nHarrituta gelditu naiz zer nolako giroa dagoen adin honetako kirolarien artean. Ahal duten ondoena egitera doaz denak, baina bestea ere animatu egiten dute. Elkarrizketa bat sortzen da, jendea ezagutzen da. Gabezia bat nabaritu du: ingelesik ez jakitea.\nDena den, pisu jaurtiketaz gain, mailu jaurtiketan ere aritzen zara.\nOdeiren oso laguna da Pello Errasti. Ordiziako batzuk mailu jaurtiketara bideratu ditu eta niri ere proposamena egin zidan. ‘Pisuarekin ezin dut eta orain mailuarekin hasi behar al naiz?’, esan nion. Probatzeko esan zidan. Kontua da, izugarri gustatzen zaidala mailua ere. Oso zaila da, baina polita, luzitua, elegantea… ondo eginez gero.\nZeintzuk dira orain arteko markak?\nMailu jaurtiketan 28,25 metro; Euskadiko marka da, Gasteizko Espainiako txapelketan lortutakoa. Pisu jaurtiketan, 8,94 metro.\nBeste kirolik probatzeko gogorik baduzu?\nMomentuan pisuarekin eta mailuarekin jarraituko dut. Baina azken 5 urteetan Emakumea eta Pilota egitasmoa ari da lantzen. Atletismoari heldu ez banio, palan hastea zen nire asmoa. Herrian taldetxo bat sortu da eta beraiekin entrenatzeko asmoa nuen. Oso polita iruditzen zait palan jokatzea. Bere garaian lortu ez nuena lortzeko aukera neukan orain. Hemendik pare bat urtera auskalo! Bizipoza eman dit kirolak.\nKirolaz gain, beste zaletasaun bat ere baduzu: antzerkigintza.\nOrain dela urte asko herri mailan prestatu genituen antzerki lantxo batzuk. Orain utzita daukat. Ipuingintzan ere ibili nintzen eta eskolara joaten garenean lan txiki bat egitera, umeak aurrean jartzen zaizkida- nean, zeinen gustura eseri eta hasiko nintzatekeen ipuina kontatzen!\nJubilatzen zarenean edo…\nAgian, zergatik ez! Egunen batean jubilatzen banaiz eta jubilatu elkarte batean sartzen baldin banaiz, zergatik ez antzerki obra bat prestatu nire adineko jendearekin? Kartetan ibiltzeaz gain, horrelako gauzak dinamizatuko nituzke. Hori ez daukat baztertuta. Nire betiko bi zaletasunak izan dira kirola eta antzerkigintza. Maila xumean baina beti aktibo egotea.\nGoenkalen ibili zinen.\nBai, eta orduan ere bi gauzak uztartzen nituen: kiroldegiko lana eta Goenkalekoa.\n« «Asko gustatzen zaidan festa da, bai herritar eta baita musikari bezala ere»\nSare ezezagun hori »


Milaka lagun Gernikan, Kataluniari elkartasuna azaldu eta munduari mezua zabaltzeko | Politika | Berria\nNoiz sortua: 2018-09-29 08:30:24\nPablo Picassoren Gernika margolanaren erreprodukzio erraldoi bat egin dute Astra guneko aparkalekuan (Gernika-Lumo, Bizkaia), eta horren bidez mezu argi bat igorri nahi diote mundu osoari.\nEkitaldian bildu den jendea, hitzaldiak entzuten. Gotzon Aranburu/Foku\n100x50 metroko Gernika hankapean hartuta egin dute ekitaldia. Amaieran, turruna jo du, eta orduan utzi dute agerian, gainean zueden guztiak handik alde eginda. Angel Oiarbide Gure Esku Dagoko (GED) kideak esan bezala, sateliteetatik ikusteko moduko neurria du, eta munduari mezua zabaltzeko baliatu nahi dute. Mezu argia: "XXI. mendean, erronka, asmo eta helburu politikoak modu politiko eta demokratikoan bideratu behar dira".\nKatalunian errepublikarako erreferenduma egin zutenetik urtea betetzen da astelehenean. Erreferendum hura gogoratzeko, Kataluniako herritarrek egindako ariketa txalotzeko eta Espainiako Estatuak erabili zuen errepresioa salatzeko asmoz egin dute ekitaldia gaur. Eta bereziki gogoan izan dituzte kataluniako preso politikoak eta erbesteratuak. Haiekiko elkartasuna adierazteko kolorea da, hain justu, horia, eta hori da pintatu duten Gernika-n ageri den kolore bakarra: argiari jarri dioten kolore horia.\nBideoa: pintaketa prozesua (Gure esku dago)\nUrriaren 1ean demokrazia "nagusitu" zen GEDk gaur nabarmendu duenez: "Eta argi bilakatu zen. Orduan piztutako argia ez da itzali. Piztuta jarraitzen du. Horregatik margotu dugu horiz Picassoren Gernika koadroan lanpara handia, herrien demokrazia nahiaren sinbolo gisa. Itxaropenez".\nMugarritzat du GEDk iazko urriaren 1a, "mugarri historikoa da demokrata guztiontzat". Horregatik, eskerrak eman dizkiete hura posible egin zuten guztiei, eta bereziki elkartasuna azaldu errepresaliatuei. "Libre nahi zaituztegu. Konpromiso osoa dugu elkartasuna ehuntzen segitzeko aske izan arte. Behin ere ez zarete bakarrik egongo. Zuekin gaude. Besarkada erraldoi bat"\nElkartasun adierazpenak buelta ere izan du, eta Carles Puigdemontek Belgikatik igorritako mezuan nabarmendu du, argi hori hori ikusten dela handik, eta baita gainerako erbesteratuak dauden lekuetatik eta espetxetik ere.\nEkitaldian bertan ere izan dira Kataluniako ordezkariak: Generalitatetik Pau Villoria izan da, ANCtik Roger Heredia eta JxCat-etik Aurora Madaula eta Anna Geli. Haien alboan izan dira Euskal Herriko ordekari politiko eta sindikal batzuk ere: EAJtik Luke Uribetxebarria eta Jon Aiarza joan dira, EH Bildutik Maddalen Iriarte, Jasone Agirre eta Iker Casanova, eta LABetik Garbiñe Aranburu. Jose Maria Gorroño Gernikako alkatea ere ekitaldian izan da, bestek beste.\nEkitaldia bertatik bertara kontatzen aritu da Gotzon Hermosilla kazetaria.\nTweets by GotzonH\nArantxa Iraola - Iker Aranburu - Mikel P. Ansa - Andoni Imaz\nBideoa: "Une oro sentitu dugu zuen babesa. Ez diguzue huts egin"


Kolapsologoak - Diario de Noticias de Navarra\njuanjo olasagarre 28.11.2020 | 01:59\nEman arreta izenari kolapsoa izan badela adierazten baitu, hala nola geologoak geologia edo etorkizunologoak etorkizuna izan badirela adierazten duten. Pablo Sevigne kolapsologoa da eta berriki liburu bat argitaratu du Raphaël Stevensekin batera non gainean dugun kolapsoaz mintzatzen baita. Colapsologia saioan kolapsoaren arrazoiak eta moduak aztertzen dira, baina ez da zalantzan jartzen kolapsoa bertan dugula. Munduko eliteek ongi dakiten bezala, bestalde. DouglasRushkoff irakasle-etorkizunologoa kontratatu zuten bost gizon zuri funts kudeatzaileek etorkizunaz galdekatzeko, baina, New Yorkeko unibertsitateko irakaslea ohartuko da benetan kolapsotik beren burua salba-tzeko jarraibideak jasotzeko kontratatu zutela.


Aldundiak 1.130.000 euro inbertituko ditu Jaizkibelgo ekialdeko hegalean uholdeak prebenitzeko - Artikulua - Gipuzkoa ETORKIZUNA ORAIN\nAldundiak 1.130.000 euro inbertituko ditu Jaizkibelgo ekialdeko hegalean uholdeak prebenitzeko\nObra horien bidez, sare bereiziak sortuko dira Baserritar etorbidean, Jaizkibelgo mendi-hegaletatik ura sartzea saihestuz, bai eta Ramón Iribarren pasealekuan ere.\nJosé Ignacio Asensio: “Obra Hidraulikoetako Departamentuaren helburu nagusia da ur hornidurako sistemen bermeak indartzea eta hondakin-uren saneamendua osatzea. Egindako inbertsio materialari eta giza inbertsioari esker, gure ibaien osasuna eta gure etxeetako uraren kalitatea gainerako erkidegoetakoa baino askoz hobea da”.\nJosé Ignacio Asensio Ingurumeneko eta Obra Hidraulikoetako diputatuak, Enrique Ramos Gipuzkoako Foru Aldundiko Obra Hidraulikoetako zuzendariak, Txomin Sagarzazu Hondarribiko alkateak eta José Antonio Santano Txingudiko Zerbitzuetako presidenteak, Hondarribiko Jaizkibelgo ekialdeko hegaleko saneamendu-sistema berriaren obrak bisitatu dituzte gaur arratsaldean. Obra horien bidez, sare bereiziak sortuko dira Baserritar etorbidean, Jaizkibelgo mendi-hegaletatik ura sartzea saihestuz, bai eta Ramón Iribarren pasealekuan ere. Horrela, itsasargiaren errepideak jasotzen dituen eta Foru kaleko biribilguneko galeriara bideratzen diren euri-uren bilketa osatuko da. Era horretan, uholdeak saihestuko dira Jaizkibel mendiaren hegal horretan.\nProiektuaren beharra honako honetan oinarritzen da: Hondarribiko hirigunean egindako saneamendu-sareak unitarioak dira, hondakin-urak euri-urekin nahastuz, hiri-urak zein ibar naturaletatik datozenak. Euri-ur naturalen edo landa izaerakoen eta hiriko isurketa unitarioen arteko nahasketa horrek hainbat arazo sortzen ditu. Arazo horien artean nabarmentzen dira, batetik, uholdeak, eta, bestetik, araztu behar ez liratekeen ur garbien bilketa, ibilgura itzuli beharko liratekeelako. Horregatik, honek araztegietan tratatu beharreko emariak murriztea eta egon litezkeen arintzeen kontrol hobea ekarriko luke.\nLanak aurtengo irailean hasi ziren, eta 14 hilabeteko epea dute egiteko. Obra horien kostua 1.130.000 eurokoa da, eta Gipuzkoako Foru Aldundiko Ingurumeneko eta Obra Hidraulikoetako Departamentuak ordainduko du. Urbycolan SL eraikuntza-enpresa ari da obrak egiten. Obra Hondarribiko Jaizkibel mendiko ekialdeko isurialdeko errekastoetan uholdeak prebenitzeko proiektu integralaren bigarren faseari dagokio. Proiektu hori Txingudiko Zerbitzuek eta Gipuzkoako Foru Aldundiak egin dute, eta 6. eta 8. kolektoreak egitea aurreikusten da.\nHorri dagokionez, Ingurumeneko eta Obra Hidraulikoetako diputatu José Ignacio Asensiok gogorarazi du Departamentuaren helburu nagusia dela «ur-hornidurako sistemen bermeak indartzea eta hondakin-uren saneamendua osatzea». «Egindako inbertsio materialari eta giza inbertsioari esker, gure ibaien osasuna eta gure etxeetara iristen den uraren kalitatea gainerako erkidegoetakoa baino askoz hobea da», adierazi du Asensiok.\nBestalde, Hondarribiko alkateak, Txomin Sagarzazuk, nabarmendu du lan hau oso beharrezkoa dela udalerriarentzat: “Ikusten ari gara lan honen emaitzak lehenengo fasea burutu ondoren. Horri esker, dagoeneko ez da uholderik izaten inguruan euri asko egiten duenean. Horrela, Jaizkibel inguruko bizilagunek irabazten dute, eta hondarribiar guztiek ere irabazten dugu”. Era berean, Sagarzazuk eskerrak eman dizkio Gipuzkoako Foru Aldundiko Ingurumeneko eta Obra Hidraulikoetako Departamentuari, “denoi segurtasun handiagoa ematen digun proiektu honen alde egindako apustuagatik”.\nBaserritar etorbidean (6. kolektorea), euri-urak jasoko dira, 270 metro inguruko luzeran, 1000 mm-ko diametroko hormigoizko euri-uren kolektore berri baten bidez, gaur egun lehen fasean egiten ari den kolektorera isurtzeko. Hiriko ur beltzak eta unitarioak biltzeko, 500 mm-ko diametroko hormigoizko kolektore berri bat egingo da, eta egungo sarearekin lotuko da itsasargira doan errepidearekiko bidegurutzearen inguruan.\nRamón Iribarren pasealekuan (8. kolektorea), bestalde, kolektore bereizleak egitea planteatzen da, gutxi gorabehera 140 metroko luzeran, Iterlimen urbanizaziotik Foru kaleko biribilguneraino. Horrela, bertan behera geratuko da egun dagoen bilketa bateratuko galeria. Euri-uren kolektore berria hormigoizkoa izango da, 1200 mm-ko diametrokoa, eta ur beltzen kolektorea, berriz, 400 mm-ko diametrokoa. Biak Iterlimen urbanizaziorako sarbidetik abiatuko dira eta lehen fasean Foru kaleko biribilgunean egindako kutxatilan amaituko dira. Bertan, euri-uren galeriarekin eta ur beltzen sarearekin konektatu ahal izango dira, hurrenez hurren.


Jardunaldiak – 3 orrialdea – UEU365\nDatorren otsailaren 8rako “Egungo Eredua Irauliz. Ebaluazio Hezitzailea Iruten” II. jardunaldiak antolatu ditu UEUk LABekin elkarlanean. Dagoeneko izena emateko epea irekita dago, eta jardunaldion gainean (...)\nUEU 2020 Udaberria, eskaintza prest!\nueu365 | 2020-01-09\nUEUk 2020ko Udaberrirako prestatutako eskaintza aurrera doa, hona maiatza bitartean aurreikusitakoa: MARTXOAN plazak libre! Gaitasun zientifiko-teknologikoak (STEM) LHn eta DBHn lantzeko proiektuak. (Eibar) Emozioen kudeaketa (...)\n«Euskara eta turismoa: aukerak eta arretaguneak» izeneko jardunaldia antolatu dute UEU eta UEMAk datorren azaroaren 21rako Orion. Besteak beste, Jean Yves Agard soziologian doktorea gonbidatu (...)


Irekia Eusko Jaurlaritza - Gobierno Vasco :: EHAA xedapena 201800691\n40/2018 EBAZPENA, urtarrilaren 29koa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez xedatzen baita argitaratzea Garapenerako Lankidetzaren Euskal Agentziaren eta Fondo Centroamericano de Mujeres Fundazioaren artean sinatutako lankidetza-hitzarmena, Erdialdeko Amerikan giza eskubideen defendatzaileak babestearren eskualde-ikuspegi bat indartzeko proiektu bat finantzatzeko.\nGaiak: GKE: GOBERNUZ KANPOKO ERAKUNDEAK; LANKIDETZA-HITZARMENAK; NAZIOARTEKO LANKIDETZA; FINANTZAKETA; GIZA ESKUBIDEAK; PUBLIZITATEA\nHurrenkenaren zenbakia: 201800691\nArtikulu bakarra.– Euskal Herriko Agintaritzaren Aldizkarian argitaratzea lankidetza-hitzarmen honen testua: Garapenerako Lankidetzaren Euskal Agentziaren eta Fondo Centroamericano de Mujeres Fundazioaren artean sinatutako lankidetza-hitzarmena, Erdialdeko Amerikan giza eskubideen defendatzaileak babestearren eskualde-ikuspegi bat indartzeko proiektu bat finantzatzeko. Testu hori ebazpen honen eranskinean dago jasota.\nGARAPENERAKO LANKIDETZAREN EUSKAL AGENTZIAREN ETA FONDO CENTROAMERICANO DE MUJERES FUNDAZIOAREN ARTEKO HITZARMENA, ERDIALDEKO AMERIKAN GIZA ESKUBIDEEN DEFENDATZAILEAK BABESTEARREN ESKUALDE-IKUSPEGI BAT INDARTZEKO PROIEKTU BAT FINANTZATZEKO\nCarla Mercedes López Cabrera andrea, Fondo Centroamericano de Mujeres Fundazioaren –aurrerantzean, FCAM– zuzendari exekutibo gisa, ahalmen nahikoarekin haren izenean eta hura ordezkatuz aritzeko.\nLehenengoa.– Garapenerako Lankidetzaren Euskal Agentzia sortzen duen araudian ezarrita dagoenez, Garapenerako Lankidetzari buruzko otsailaren 22ko 1/2007 Legean ezarritako printzipio- eta egitura-sarean txertatuta dagoen agentzia hori da, hain zuzen ere, Eusko Jaurlaritzaren garapenerako lankidetzari buruzko politikaren plangintza eratzeko ardura duen zuzenbide pribatuko entitate publikoa, baita hori koordinatu, kudeatu eta gauzatzeko ardura duena ere, herrialde pobreetan pobreziaren aurka borrokatzeko eta giza garapen iraunkorra sustatzeko. Gainera, bere 2014-2017 Gida Planean lehentasun sektorial gisa eskubide unibertsalak eta emakumeen ahalduntzea eta zeharkako lerro gisa genero-ikuspegia eta giza eskubideak ezartzen dira, eta jarduteko lehentasunezko herrialdeen artean Mexiko, Guatemala, El Salvador, Honduras eta Nikaragua daude.\nBigarrena.– FCAM Erdialdeko Amerikako lehen funts feminista bakarra da, eta 2003az geroztik baliabideak mobilizatzen ditu emakumeen eta euren komunitateen giza eskubideen alde lan egiten duten talde, erakunde, defendatzaile, sare eta mugimenduen euspen finantzario, politiko, fisiko eta emozionalari laguntzeko.\nFCAMk -Asociadas por lo Justo (JASS-Erdialdeko Amerika), Mexikoko Consorcio para el Diálogo Parlamentario y la Equidad Oaxaca, Guatemalako Unidad de Protección de Defensoras y Defensores de Derechos Humanos (UDEFEGUA), Colectiva Feminista para el Desarrollo Local de El Salvador eta Asociación por los Derechos de las Mujeres en el Desarrollo (AWID) erakundeekin batera- Iniciativa Mesoamericana de Mujeres Defensoras de Derechos Humanos (IM-Defensoras) ekimenean parte hartzen du. IM-Defensoras 2010ean eratu zen artikulazio bat da, eta bere lana Mexiko, Guatemala, El Salvador, Honduras eta Nikaraguan garatzen du Erdialdeko Amerikan giza eskubideen defendatzaileen aurkako indarkeriaren igoerari erantzun integral bat emateko.\nHirugarrena.– Erdialdeko Amerikako eskualdeak giza eskubideen urraketako egoera sistematikoa bizi du, hainbat arrazoi estrukturalen ondorio izanik, hala nola: desparekotasuna, inpunitatea-ustelkeria, Estatuen eta erakunde demokratikoen ahultzea, eta krimen antolatuaren operazioen igoera; babesaren eta giza eskubideen erakundeen deslegitimazio-prozesuekin batera. Testuinguru honetan, IM-Defensoras ekimenaren xedea da hainbat erakunde eta mugimendu sozialetan parte hartzen duten emakume defendatzaileak indartzea eta lotzea, haien artean babes- eta elkartasun-sareak antolatzea, eta giza eskubideen alde egiten duten lanaren ikusgaitasuna, errekonozimendua eta inpaktua handitzea. IM-Defensoras ekimenak defendatzaileentzat babes integral feministako alternatibak eraikitzen ditu euren lanarengatik eta generoarengatik jasaten duten indarkeriaren aurrean, euren eginkizunarekin jarraitzea ahalbidetuko dieten segurtasun- eta ongizate-baldintzak hobetzeko.\nLaugarrena.– Azken urteetan, Garapenerako Lankidetzaren Euskal Agentziak harremana izan du IM-Defensoras ekimenarekin, batez ere hura osatzen duten bi erakunderen bitartez: UDEFEGUA eta Colectiva Feminista para el Desarrollo Local, euskal lankidetzaren bazkide historikoak direnak. Elkarren arteko harremana eta erakunde-ezagutza abiapuntutzat hartuz, giza eskubideen defendatzaileek Erdialdeko Amerikan bizi duten segurtasunik eza kontuan izanik (eraso- eta mehatxu-eredu espezifikoekin emakume defendatzaileen kasuan), eta euskal lankidetzaren funtsen zati handi bat bideratzen den eskualdeetako bat izanik Erdialdeko Amerika, IM-Defensoras ekimenari laguntza ematea bidezkotzat jotzen da.\nHitzarmen honek IM-Defensoras ekimenaren eskualde-logika indartu nahi du, eta antolaketa-indartzerako eta eskualde-koordinaziorako ekintzak garatuko ditu. Horrekin, erasoak areagotzen ari diren eta giza eskubideak sistematikoki urratzen diren testuinguru batean arriskuan dauden giza eskubideen defendatzaileak babesteko ikuspegi feminista eta integralarekin erantzuteko ahalmena eta eskualde-arreta handitzea ahalbidetuko duen plan estrategiko bat sendotu eta inplementatu ahal izango da.\nHitzarmen honen helburua alderdi sinatzaileen arteko (Garapenerako Lankidetzaren Euskal Agentzia eta FCAM) harremanak arautzea da, Erdialdeko Amerikako eskualdea osatzen duten bost herrialdeetan mehatxuak edo erasoak jasaten dituzten eta arriskuan dauden giza eskubideen defendatzaileak babes integral feministako ikuspegiarekin erantzun- eta arreta-ahalmena handitzea helburu duen proiektu bat elkarrekin finantzatzeko.\n1.– emaitza: Babes Integral Feministako eredua. Giza eskubideen defendatzaileak babesteko ahalmena handitzea, sare nazionaletan eta IM-Defensoras ekimenaren instantzietan gaitasun, irizpide, estandar eta protokolo komun eta egokiei jarraipena emanez eta haien indartzean sakonduz.\n2.– emaitza: Nazioarteko eragina. Babes-estandar nazionaletan eragina izateko nazioarteko mandatua duten funtsezko aktoreekin solaskidetza eta lan artikulatu handiagoa garatzea, genero-ikuspegiarekin, nazioartean IM-Defensoras ekimenaren lana indartuz, babesteko prozesu nazionalak eta erasoen biktima diren defendatzaileen protagonismoa sendotzeko.\n3.– emaitza: Antolaketa sendotzea. Komunikazioko, koordinazioko eta barneko erabaki-hartzerako sistemak hobetzea ahalbidetuko duten aldaketak egitea antolaketa-egituran –ebaluazio instituzional batetik eratorritako gomendioak abiapuntutzat hartuz–, IM-Defensoras ekimenaren funtzionamendua sendotzeko eta haren xedea lortzeko: arriskuan dauden edo erasoak jasan dituzten defendatzaileentzako babes integraleko baliabideak eta zerbitzuak sortzea, euren lanarekin osasun-, osotasun- eta segurtasun-baldintza hobeagotan jarraitu ahal izan dezaten.\nJarduerak egikaritzeko epea 18 hilabete izango da, 2017ko abenduaren 1etik zenbatzen hasita.\nAurreko klausuletan adierazitakoa egiteko aurreikusitako kostua ehun eta hogeita hamasei mila euro eta zero zentimo da (136.000,00 euro); kopuru hori xehatuta ageri da erantsitako aurrekontu-taulan.\nFCAMk bere gain hartuko du aurreko klausuletan ezarritako ekintza guztiak eta erantsitako plangintzako ideia nagusian bildutakoak egikaritu eta kudeatzeko koordinazio teknikoa, eta guztira hogeita hamasei mila euro eta zero zentimoko (36.000,00 euro) ekarpena egingo du.\nGarapenerako Lankidetzaren Euskal Agentziak ehun mila euro eta zero zentimoko (100.000,00 euro) ekarpena egingo du. Zenbateko hori honela ordainduko zaio FCAMri:\n–% 50, hau da, berrogeita hamar mila euro eta zero zentimo (50.000,00 euro), hitzarmena sinatu ondoren.\n– Gainerako % 50a, hau da, berrogeita hamar mila euro eta zero zentimo (50.000,00 euro), diru-laguntzaren – % 40ko edo hortik gorako zenbatekoa justifikatu ondoren. Horretarako, Garapenerako Lankidetzaren Euskal Agentziara dagokion txosten tekniko-finantzarioa igorri beharko da.\n– Proiektuaren % 100 sei hilabeteko epean justifikatu beharko da, hitzarmenaren amaiera-datatik aurrera zenbatzen hasita.\nFCAMk 355057480 -Banco de América Central (BAC)- zenbakiko banku-kontua erabiliko du Garapenerako Lankidetzaren Euskal Agentziak hitzarmen hau egikarituz transferituko dizkion funtsak kudeatzeko berariazko kontu gisa (dolarretan). Garapenerako Lankidetzaren Euskal Agentziak ordainketa bakoitzean transferitutako diru-kopurua kontu espezifiko horretara transferituko da berehala, eta ezin izango da aurrez inolako diru-mugimendurik egin.\n1.– Hitzarmen honetan aurreikusitako finantzaketarekin eskuratutako ondasunak IM-Defensoras ekimenaren jabetzakoak izango dira.\n2.– Hitzarmen honen finantzaketarekin garatutako dokumentu eta materialen jabetza intelektuala IM-Defensoras ekimenarena izango da.\nFCAMko bi ordezkari, organo eskudunak izendatuak.\nFCAMk baimen-eskaera bidali beharko du Garapenerako Lankidetzaren Euskal Agentziara, proiektuaren aldaketak eta luzapenak dakartzan edozein aldaketa egin aurretik. Aldaketa horiek Jarraipen Batzorde Mistoaren esparruan aztertuko dira. Garapenerako Lankidetzaren Euskal Agentziari dagokio proposatutako aldaketak onartzea.\n1.– Sinatu eta hurrengo egunetik hasiko da indarrean hitzarmena eta 2020ko azaroaren 30era arte luzatuko da.\nFondo Centroamericano de Mujeres Fundazioaren zuzendari exekutiboa,


Morkaiko eta Kalamua | Ruta Idotorbe (San Pedro), País Vasco (España)- GPS track\nsenderismo (senderismo Ibilbide onenakEspainia tik → Euskadi → San Pedro )\nMorkaiko eta Kalamua\n3.019 237 1899\nDenbora 2 ordu 59 minutu\nNoiz igoa 28 de enero de 2017\nNoiz egina enero 2017\nKalamua (760 m) San Pedro Idotorbe - Kalamua - San Pedro Idotorbe (Elgoibar) (senderismo)\nIdotorbe auzotik (Elgoibar), Morkaiko, Kalamua, Garagoiti, Arrikrutz eta Aizketa tontorrak (senderismo)\n2016-10-08 - Eskolamendi. San Pedro - Kalamua - San Pedro (senderismo)\nBisitak 996, kokapena 31\nNondik gertu Idotorbe (San Pedro), País Vasco (España)\nIdotorbeko San Pedro elizaren ondoan kotxea utzi eta Morakiko aldera abiatu gara. Errepidean zehar bete dudgu hurrengo kilometro eta erdia. Bide-seinale zuri-hori-gorriak jarraituz Santumotzen ondotik igaro gara eta pista nabarmenetik Hiru Iturriko lepora igo gara. PR-aren marka zuri eta horiak segituz Oatxiki baserriaren ondotik jaitsi gara. Laster Morkaikoko tontor aldera sigi-sagan igotzen den bidetik gurutze erraldoiaren ondora heldu gara.\nEtorritako bidetik metro batzuk atzera egin eta parez pare dugun maldari ekin diogu. Xenda erosotik erraz itzuli gara berriro Hiru Iturri lepora. Iturria bisitatu eta maldan gora jarri gara Kalamua aldera. Aldats gogorra gainditu eta gero, azken metroak belarrezko alfonbratik bete ditugu. Kalamuako tontorrean, erpin geodesikoarekin batera, Euskaraz Bizi, Mendizale baten irudia eta kohete batena osatzen dute multzoa.\nTontorretik dagoen ikuspegi bikainaz gozatu ostean, Arrate aldera jaisten den bide zabaletik maldan behera jaitsi gara. Bidegurutzera iristean, Arratera doan bidea utzi eta ezkerretik ateratzen dena aukeratu dugu. Lurrezko pistan zehar, lehen baserrien ondora jaitsi gara eta segidan igotzeko hartu dugun ibilbidearen lehen zatiarekin bat egin dugu Idotorbera itzuliz.\nImanol Galarraga 22-feb-2019\nEuskaraz dagoelako mila zorion\nKaixo, zure lagunak ibilbide interesgarri hau topatu du Morkaiko eta Kalamua https://eu.wikiloc.com/ibilbide-senderismo/morkaiko-eta-kalamua-16239607 Ondo izan, Wikiloc | Rutas del Mundo\nJarraitu mikelarri eta ezagutu ibilbide berriak!